Marković: Renoviranje kuće Iva Andrića značajno za razvoj kulture i kreiranje održive turističke ponude naše države | EUME\nNaslovnica Info Intervjui Marković: Renoviranje kuće Iva Andrića značajno za razvoj kulture i kreiranje održive turističke ponude naše države\nInfoIntervjuiPress infoPress IPA\nMarković je danas gostovala u emisiji „Evropa“ na Radiju Crne Gore.\nKako je pojasnila, Interreg Ipa program prekogranične saradnja Italija – Albanija – Crna Gora, predstavlja finansijski najznačajniji program evropske prekogranične saradnje u kojem učestvuje Crna Gora, ukupne vrijednosti 93 miliona eura.\nMarković je istakla da je, pored važne finansijske dimenzije, od značaja i činjenica da Crna Gora i Albanija mogu koristiti brojne prednosti saradnje i razmjene iskustva i znanja s partnerima iz EU. U tom kontekstu je podsjetila da su, projektom Co.Co. Tour, koristeći raspoloživa sredstva iz IPA fondova, kao i iskustva italijanskih partnera, kreirana dva ekomuzeja u Albaniji i Crnoj Gori koji će postati centri za unapređenje materijalnog i nematerijalnog nasljeđa obalnih teritorija, kroz spoj tradicije, kulture, kulinarstva i jačanja starih zanata, čime se direktno utiče na razvoj održive ponude zasnovane na unapređenju nasljeđa i uvođenju inovacija.\nOna je pojasnila da je otvaranje Eko-muzeja, u okviru kojeg je Kuća nobelovca Iva Andrića određena kao glavna aktivna tačka muzeja zajednice i turizma zajednice, a uključuje i nekoliko drugih objekata poput Njegoševe škole, Gradske biblioteke i mnogih drugih, realizovano uz strogo poštovanje pravila i procedura EU o sprovođenju programa prekogranične saradnje i predstavlja uspješan primjer realizacije projekata finansiranih od strane EU.\nIzrazila je zadovoljstvo što su Opština Herceg Novi i Agencija za lokalnu demokratiju, zajednički pripremili projektnu ideju i prepoznali potencijal kuće Iva Andrića, ne samo za sferu kulture nego i za kreiranje nove održive turističke ponude Herceg Novog.\n„Danas kuća Iva Andrića predstavlja novi prostor koji će, sigurna sam, i dalje privlačiti ljude od pera, ali i turiste kojima je kultura visoko na ljestvici vrijednosti, te predstavljati nezaobilazno mjesto u okviru školskih, ali i turističkih posjeta Herceg Novom. Sigurna sam da će, pored brojnih drugih projekata, ova kuća postati simbol saradnje Crne Gore i Evropske unije“, kazala je Marković.\nOna je poručila da Vlada Crne Gore, kroz nadležnost Kancelarije za evropske integracije koja koordinira učešće Crne Gore u programima prekogranične saradnje, pomaže opštinama i nevladinim organizacijama u povlačenju sredstava koja je Evropska unija stavila na raspolaganje i obezbjeđuje neophodnu podršku radi uspješnog sprovođenja projekata.\nIznijela je očekivanje da će ovakvih projekata u budućnosti biti što više jer su oni pokazatelj kako kroz povezivanje ljudi i institucija, u okviru prekogranične saradnje, možemo doći do opipljivih rezultata koji koriste široj zajednici.


U subotu 15. noć muzeja u Novom Sadu - oradio.rs\nU subotu 15. noć muzeja u Novom Sadu\nEvropska noć muzeja biće održana u subotu u 19. maja u više od 40 gradova širom Srbije, među kojima je i Novi Sad.\nOd 17 časova do jedan sat iza ponoći, muzeji, galerije i brojne institucije kulture otvoriće svoja vrata pod programskom temom "Pobede i pobednici".\nU ovogodišnjoj manifestaciji Noć muzeja u Novom Sadu biće realizovan program na 15 lokacija, namenjen svim uzrastima, od dece do najstarijih sugrađana.\nNoć muzeja predstavlja jedinstven kulturni događaj u više od 120 gradova širom sveta, među kojima su od 2005. godine i gradovi u našoj zemlji. Prošle godine u Evropskoj Noći muzeja učestvovalo je više od 3.000 muzeja u 30 država.\nKako je najavljeno, u Noći muzeja Gradska biblioteka Novi Sad predstaviće izložbu povodom 150 godina zvanične pobede Vukove reforme jezika i pravopisa i 200 godina od objavljivanja prvog izdanja Srpskog rječnika sa Srpskom gramatikom u Beču.\nPored ove lokacije, program će se odvijati i u Arhivu Vojvodine, Francuskom institutu, Muzeju savremene umetnosti, Studiju M RTV Vojvodine, Pasterovom zavodu, a ako želite da saznate kompletan spisak lokacija, više informacija potražite na zvaničnom sajtu ove manifestacije.


Prvi funkcionalni 3D automobil (VIDEO) - National Geographic Srbija\nPrvi funkcionalni 3D automobil (VIDEO)\nZa samo 44 sati pre sastavljanja, svi delovi šasije automobila Strati odštampani su 3D na licu mesta. Strati (što je italijanska reč za slojeve) ima samo 40 delova - što je neverovatan dizajnerski uspeh kada se uporedi sa više od 20.000 delova koliko imaju prosečna kola.\nLokal Motors tim za samo šest dana odštampao je i sastavio vozilo koje radi uživo pred publikom koja je nadgledala ceo proces.\nOsamnaest kilograma materijala je pažljivo postavljano svakih sat vremena. Samo neki delovi nisu mogli da se 3D odštampaju, uključujući točkove, vetrobran i motor.\nProizvedene od nove termoplastike ojačane vlaknima dovoljno snažnom za korišćenje u moto-industirji, šasija i karoserija bez pogonskog agregata, točkova i kočnica teže samo 204 kilograma. Kompletan automobil čini samo 40 delova, što je broj koji se smanjuje svakom novom revizijom.\nLeteća kola u Tel Avivu (VIDEO)


25. septembar 2013. Održan Okrugli sto na temu: Efikasna saradnja Narodne skupštine i nezavisnih državnih organa i tela\nUčesnici okruglog stola bili su narodni poslanici, predstavnici nezavisnih državnih organa i tela i zaposleni u Narodnoj skupštini.\nU uvodnom obraćanju, zamenik generalnog sekretara Narodne skupštine Radoslav Vujović je rekao da je cilj održavanja okruglog stola unapređivanje i poboljšanje saradnje Narodne skupštine i nezavisnih državnih tela. Prema njegovim rečima, Narodna skupština će dalje jačati kapacitete i podizati nivo stručnosti zaposlenih, a tome će značajno doprinet zaključci i preporuke ovog i prethodnih okruglih stolova, koji je organizovao Projekat za reformu pravosuđa i odgovornu vlast(JRGA), pod pokroviteljstvom USAID.\nTomas Brajdl, međunarodni konsultant za parlamentarni nadzor predstavio je ključne rezultate sa održanih okruglih stolova i istakao da su međunarodni primeri i praksa bili relevantni za pet prioritetnih preporuka, koje se predlažu. Takođe je ukazao i na predložene korake zasnovane na tim praksama koji će pomoći da se ove preporuke sprovedu.\nDirektorka Agencije za borbu protiv korupcije Tatjana Babić je, u obraćanju učesnicima okruglog stola, ocenila da je saradnja svih državnih organa važan činilac u borbi protiv korupcije. Ona je istakla da je Narodna skupština pokazala spremnost za saradnju sa Agencijom i pozdravila održavanje okruglih stolova kao izuzetno korisno, jer daje mogućnost za razmenu mišljenja i iskustava.\nO aktivnostima i ulozi Državne revizorske institucije govorio je Radoslav Sretenović, direktor DRI. Pozitivno je ocenio saradnju sa Narodnom skupštinom i posebno ukazao na ključnu funkciju koju u u nadzoru Državne revizorske institucije ima nadležni skupštinski Odbor za finansije, republički budžet i kontrolu trošenja javnih sredstava. Sretenović je dodao da Državna revizorska institucija i Narodna skupština moraju ostvarivati blisku, ali optimalnu saradnju.\nNevena Petrušić, Poverenica za zaštitu ravnopravnosti navela je da mora postojati jasan mehanizam za praćenje sprovođenja preporuka koje daju nezavisna tela, kao i mehanizam koji će obezbediti nezavisnim telima uvid u sve faze zakonodavnog procesa.\nZamenica Poverenika za informacije od javnog značaja i zaštitu podataka o ličnosti Stanojla Mandić istakla je da je saradnja sa Narodnom skupštinom, ove godine, bila mnogo intenzivnija i dodala da je izveštaj Poverenika razmatran na plenumu, kao i da su preporuke našle svoje mesto i u Akcionom planu.\nGeneralni sekretar Zaštitnika građana Jasminka Jakovljević pozdravila je razmatranje izveštaja na plenumu i dodala da je izuzetno korisno što Vlada jednom u tri meseca izveštava Narodnu skupštinu o sprovođenju preporuka.\nNakon obraćanja predstavnika pet nezavisnih državnih organa i tela, u diskusiji su učestvovali narodni poslanici i zaposleni u Stručnoj službi Narodne skupštine. Tom prilikom su ukazali na potrebu još efikasnije saradnje Narodne skupštine i nezavisnih državnih organa i tela. Ocenili su da izveštaji nezavisnih tela i komunikacija treba u većoj meri da odražavaju potrebe Narodne skupštine. Takođe su razmotrili i odredili prioritetne preporuke sa prethodnih okruglih stolova i razmenili mišljenja o načinu zajedničkog sprovođenja odabranih preporuka.


Čanak: Srbiji je mesto u NATO-u, umesto da bude ruska provincija | Autonomija\n"Politika ne sme da daje prednost mitovima u odnosu na stvarnost"\nLider Lige socijaldemokrata Vojvodine Nenad Čanak poručio je danas da je Srbiji mesto u NATO-u, umesto da postane ruska provincija okružena članicama te alijanse, kao i da su zemlji neophodne suštinske ustavne promene.\nČanak je u pisanoj izjavi ocenio da je vojna neutralnost bila moguća u vreme velike i snažne Jugoslavije, ali ne i danas, kada je, kako je ocenio „puno onih koji su na nekom ‘ruskom’ platnom spisku“, založivši se za ubrzanje evropskih integracija.\nOn je ukazao da su sve poruke koje je izneo kao predsednički kandidat u kampanji pre godinu dana aktuelne i danas, a posebno ona da ne želi da učestvuje u politici koja mitovima daje prednost u odnosu na stvarnost, „među kojima je i onaj da Kosovo nije nezavisno“, ali i o nizu drugih otvorenih pitanja sa kojima se Srbija suočava a koji se ne rešavaju.\n„Srbiju je napustilo preko 300 hiljada mladih, a oni koji ostaju se sele u nekoliko većih gradova u potrazi za poslom, najviše u Beograd“, upozorio je lider LSV, dodavši da je svim drugim manjim i većim mestima širom Srbije zajedničko to da ih niko ništa ne pita.\nPoručio je da je Srbiji neophodna decentralizacija i da sve što želi Vojvodini, želi i drugim krajevima Srbije.\nČanak je takođe istakao da se mora sprečiti da penzioneri zavise od političke volje bilo koje vlasti, te da država mora da se više brine o nezaposlenim radnicima starijim od pedeset godina i da rešava probleme nejednakosti žena i muškaraca i one sa kojima se susreću osobe sa invaliditetom.\n„Investicije ne traže samo praznu poljanu i komunalnu infrastrukturu, nego i kvalifikovane radnike. Mi nemamo vodoinstalatera i električara, obućara i krojača, a imamo nezaposlene hiljade diplomaca marketinga, menadžmenta…“, naveo je on.\nČanak je zatražio i da se Vojvodini vrati NIS, raskine Energetski sporazum i da se poljoprivredno zemljište ne prodaje strancima.\n„Srbiji ne treba novo lupanje u ratne bubnjeve, nego mir i u regionu i u Evropi“, poručio je lider LSV.


Održan skup o implementaciji Direktive o industrijskim emisijama | Energetski portal Srbije\nOdržan skup o implementaciji Direktive o industrijskim emisijama\n05.11. 2015 Srbija\nU ponedeljak 2. novembra 2015. godine održan je skup posvećen izradi Specifičnog plana implementacije Direktive o industrijskim emisijama u Skupštini AP Vojvodine.\nPokrajinski sekretar za urbanizam, graditeljstvo i zaštitu životne sredine gospodin Slobodan Puzović izjavio je da je specifičnost implementacije Direktive o integrisanom sprečavanju i kontroli zagađenja životne sredine kao i Direktive o industrijskim emisijama u tome što na dan kada Republika Srbija pristupi Evropskoj uniji sve industrije moraju imati odgovarajuću integrisanu dozvolu za upravljanje i rad. Kako je istakao, sve aktivnosti moraju se usaglasiti sa Direktivom o industrijskim emisijama i najbolje dostupnim tehnikama (BAT) koje propisuje ova Direktiva kako bi se ispunili odgovarajući standardi u pogledu dostizanja graničnih vrednosti emisija u zemlju, vodu i vazduh u pogledu energetske efikasnosti i pravilnog upravljanja otpadom koji nastaje u tim industrijama. On je dodao da na teritoriji Srbije postoji 200 kompanija – operatera, ali da samo njih 17 ima integrisanu dozvolu za rad.\nGospodin Puzović istakao je da je potrebno sprečiti zagađenje životne sredine, pre svega ispuštanjem otpadnih voda. Naveo je da je izgradnja prečistača otpadnih voda veoma skupa, tako da pokrajinska administracija traži da se što pre uspostavi ekološki fond na nivou Republike čime bi se pomoglo izgradnji prečistača i filtera.\nVođa IPA projekta gospodin Rikardo Kvarđato izjavio je da se usklađivanje sa evropskim direktivama odnosi na primenu najboljih dostupnih tehnika i dostizanja graničnih vrednosti emisija povezanih sa istim.\nPredstavnik Ministarstva poljoprivrede i zaštite životne sredine gospođa Nada Lukačević istakla je da su za dobijanje prelaznih rokova potrebni jaki argumenti. Kako je dodala, ako država ne ispoštuje takve rokove moraće da plaća penale za neispunjavanje dogovorenih obaveza.\nIzrada Specifičnog plana implementacije Direktive o industrijskim emisijama realizuje se uz pomoć IPA projekta „Sprovođenje zakona u oblasti industrijskog zagađenja, sprečavanje hemijskih udesa i sprovođenje EMAS sistema“.\nDirektiva o industrijskim emisijama i najbolje dostupnim tehnikama (BAT)\nDirektiva o integrisanom sprečavanju i kontroli zagađenja životne sredine


Lavrov: Teroristi su pretnja za sve zemlje - Sputnjik Srbija\n10:43 07.11.2018 Preuzmite kraći link\nMeđunarodni terorizam predstavlja opasnost, bez obzira na uspehe u borbi protiv terorističke organizacije DAEŠ, izjavio je ministar spoljnih poslova Rusije Sergej Lavrov.\n„Uprkos značajnim uspesima u borbi protiv DAEŠ-a i drugih grupa, teroristi i dalje predstavljaju najozbiljniju pretnju za sve zemlje bez izuzetka“, istakao je ministar govoreći na plenarnoj sednici rukovodilaca obaveštajnih službi i organa bezbednosti.\n„Oni (teroristi) se prilagođavaju promenljivim realijama, diversifikuju izvore i kanale za dobijanje finansijske i materijalno-tehničke podrške… uključujući i jačanje veza sa narko-biznisom i organizovanim kriminalom“, objasnio je Lavrov.\nRuski bezbednjaci: Moguće spajanje DAEŠ-a i Al Kaide\n„Teroristi nastavljaju da koriste razjedinjenost međunarodne zajednice i činjenicu da nisu sve države preduzele neophodne zakonodavne mere na nacionalnom nivou“, rekao je Lavrov.\nOn je dodao da Rusija poziva svetsku zajednicu za saradnju u borbi protiv terorizma, uključujući i međusobnu pravnu pomoć, pravovremeno informisanje o kretanju lica povezanih sa terorizmom i njihovu ekstradiciju“, naglasio je ruski ministar.\n„Mogućnosti banditskih formacija u Siriji i Iraku da redovno dopunjuju svoj budžet su ozbiljno podrivene. Međutim, otpor terorista u regionu nije potpuno slomljen. Jedan od razloga jeste i nastavak spoljnog materijalnog snabdevanja radikala, uključujući snabdevanje oružjem“, zaključio je Lavrov.\nmeđunarodni terorizam, Sergej Lavrov, Rusija


RTCG - Radio Televizija Crne Gore - Nacionalni javni servis :: Politika :: Uređeni imovinsko-pravni odnosi CG i Makedonije\nPOTPISAN UGOVOR 21. 11. 2018. 18:30 >> 18:14 0\nUređeni imovinsko-pravni odnosi CG i Makedonije\nMinistar vanjskih poslova Crne Gore Srđan Darmanović i njegov makedonski kolega Nikola Dimitrov potpisali su danas Ugovor o međusobnom uređivanju imovinsko-pravnih odnosa.\nDarmanović je kazao da intenzivan politički dijalog i saradnja kroz brojne regionalne i multilateralne mehanizme predstavljaju primjer u regionu i potvrđuju odlične odnose dvije države.\n"Zemlje našeg regiona ujedinjene su zajedničkom evropskom perspektivom, koja ujedno predstavlja i podsticaj boljem infrastrukturnom povezivanju i ekonomskom razvoju u okviru Berlinskog procesa i brojnih regionalnih inicijativa", saopštio je crnogorski šef diplomatije.\nOn je rekao da Crna Gora snažno podržava Prespanski sporazum i da je usvajanjem Odluke za pristupanje ustavnim izmjenama u Skupštini, Makedonija napravila istorijski korak naprijed u pravcu daljeg razvoja, a ujedno stvorila uslove za ulazak u NATO i otvaranje pristupnih pregovora sa EU.\n"Odluka građana i poslanika u Sobranju otvara vrata brzom ulasku Makedonije u NATO i mi se radujemo što će ova zemlja uskoro postati 30. članica Alijanse", kazao je Darmanović, dodajući da će Crna Gora, kao aktivan zagovornik politike otvorenih vrata, nastaviti snažno da podržava Makedoniju.\nDimitrov je saopštio da su benefiti članstva u Alijansi vidljivi na primjeru Crne Gore, te da dvije prijateljske države dijele zajedničku viziju prosperitetnog i stabilnog Zapadnog Balkana.


Milorad Dodik imenovao Emira Kusturicu za savetnika u Predsedništvu BiH\nRežiser Emir Kusturica imenovan je danas za savetnika predsedavajućeg Predsedništva Bosne i Hercegovine Milorada Dodika, čime je Dodik ispunio svoje obećanje dato posle izbora.\nNakon što je portal „Kliks“ otvoreno kritikovao članove Predsedništva BiH, zbog toga što nisu javno objavili imena zaposlenih savetnika, predsedavajući Predsedništva BiH Milorad Dodik danas je na zvaničnoj veb-stranici kolektivnog šefa države objavio imena svojih najbližih saradnika, prenosi ovaj bosanski portal.\nDodik je ispunio obećanje koje je dao nakon što je izabran za člana Predsedništva Bosne i Hercegovine i u svom kabinetu kao savetnika zaposlio režisera Emira Kusturicu.\nPored Kusturice, predsedavajućeg Predsedništva Bosne i Hercegovine savetuju i Dragoljub Reljić (savetnik za ustavnopravna pitanja), Ana Trišić Babić (savetnica za spoljnu politiku), Pero Simić (savetnik za informisanje), Dragan Vuković (savetnik za sigurnosnu politiku), Radovan Kovačević (savetnik za unutrašnju politiku) i Radomir Božić (savetnik za ekonomska pitanja).\nKao savetnici, za koje nije navedena oblast iz koje savetuju Dodika, navedeni su Emir Kusturica, Nina Sajić, Biljana Bokić, Boško Tomić i Srđan Perišić.


NEMA PREVIŠE PENZIONERA, VEĆ PREMALO RADNIKA\nBANjALUKA, 20. JULA /SRNA/ - Predsjednica Saveza sindikata Republike Srpske /RS/ Ranka Mišić ocijenila je da u RS nije problem preveliki broj penzionera, već u tome što ima premalo radnika, odnosno onih za koje se uplaćuju doprinosi.\nOna je istakla da je Nacrt zakona o PIO RS, koji je nedavno usvojila Vlada RS, najznačajniji zakon koji će Narodna skupština Srpske razmatrati u ovoj godini, a koji bi trebalo da na snagu stupi iduće godine.\n"Interesantan je i bitan za sve gradjane. U Ministarstvu rada i boračko-invalidske zaštite RS rekli su da je jedan od razloga za donošenje ovog zakona preveliki broj penzionera, što nas veoma ljuti, jer je riječ o zamjeni teza", rekla je Mišić za današnje "Nezavisne novine".\nOna je navela da je zakonom jasno definisano ko odlazi u penziju i da je stav Saveza sindikata RS da nije problem u tome što ljudi nakon 40 godina odlaze u penziju, već u tome što nema novog zapošljavanja i što se dozvoljava dug veći od 300 miliona na ime neuplaćenih doprinosa.\n"Kada je u pitanju taj zakon, važno je da postoji konsenzus sadašnjih radnika, poslodavaca i penzionera. Naglasila bih još da i dalje ostaju pitanja na koja nećemo pristati i nadam se da će Vlada i parlament RS imati sluha da prihvate stavove onih koji pune Fond PIO", rekla je Mišić.\nOna je podsjetila da su prije godinu dana pokrenuli inicijativu da se neisplaćivanje plata tretira kao krivično djelo.\n"Ta priča još traje. Čini mi se da će se morati uvesti jedna takva odredba, jer ako neko ne želi da vam da novac koji ste zaradili, niti uplaćuje doprinose, to je ozbiljan problem. Ima puno elemenata za donošenje takve odredbe. Nadam se da ćemo poslije godišnjih odmora razgovarati o tome", rekla je predsjednica Saveza sindikata RS./kraj/nb/mir


NAKON ŠTO JOJ JE CECA JAVNO ODGOVORILA Gosti se provodili na slavi folk dive, a onda je počela pesma Dragane Mirković (VIDEO) (BLIC) | Ceca.rs\nNAKON ŠTO JOJ JE CECA JAVNO ODGOVORILA Gosti se provodili na slavi folk dive, a onda je počela pesma Dragane Mirković (VIDEO) (BLIC)\nCeca Ražnatović sinoć je proslavila Svetog Nikolu, a u njenom domu organizovano je veliko slavlje.\nMnogobrojni gosti veselili su se uz muziku, a na repertoaru se, između ostalih, našla i pesma Dragane Mirković „Pitaju me u mom kraju“. Kako je to izgledalo pogledajte u videu.\nPodsetimo, Ceca je sinoć dala opširan komentar na provokaciju Dragane Mirković koja se dogodila prilikom njihovog susreta na snimanju novogodišnjeg programa RTS-a, a šta je sve ispričala pogledajte OVDE.\nEvo šta je Ceca na svojoj slavi rekla O SUSRETU sa Draganom Mirković (Story.rs)\nI BOGDANA UČESTVOVALA U SPREMANJU SLAVE Veljko otkrio šta se dešavalo pre dolaska gostiju, ali i kada je svadba (VIDEO) (BLIC)


Uprkos lošem zdravstvenom stanju Dragomir Andan i dalje štrajkuje glađu - Klix.ba\nIspred zgrade OHR-a\nUprkos lošem zdravstvenom stanju Dragomir Andan i dalje štrajkuje glađu\n8.9.2010. u 14:32\nDragomir Andan (Foto: Arhiv/Fotoservis)\nBivši direktor Policije Republike Srpske Dragomir Andan, koji deseti dan štrajkuje glađu ispred zgrade OHR-a u Banjoj Luci, kaže da je njegovo zdravstveno stanje loše, ali da će istrajati u svojoj namjeri i traženju osnovnih, ljudskih i građanskih prava.\n"Imam dosta telefonskih poruka, veliku podršku građana RS i BiH, slučajnih prolaznika koji nailaze, pa čak i ono što me iznenadilo podršku iz Federacije BiH, a to su moji prijatelji i poznanici", rekao je Andan Srni.\nOn je dodao da ga iz kancelarije OHR-a u Banjoj Luci još niko nije posjetio, niti kontaktirao, ali da svako jutro, idući na posao, nijemo prolaze pored njega, kao pored spomenika, ne primjećujući ga.\n"Do sada su bile dvije ljekarske intervencije hitne pomoći, a juče su mi predlagali da se javim na detaljniji pregled kod doktora zbog uroloških i kardiovaskularnih problema, ali sam to odbio jer su čvrste i jasne moje namjere da istrajem u svojim zahtjevima", rekao je Andan.\nBivši direktor Policije RS Dragomir Andan 30. avgusta je započeo štrajk glađu ispred prostorija OHR-a u Banjoj Luci, tražeći da još jednom budu sagledane okolnosti pod kojim ga je OHR prije više od tri godine smijenio i oduzeo mu lične dokumente.\nAndana je smijenio nekadašnji visoki predstavnik u BiH Miroslav Lajčak 10. jula 2007. godine, pod obrazloženjem da je dio mreže podrške nekadašnjem predsjedniku RS Radovanu Karadžiću, te da je zastrašivao novinare i građane koji su htjeli da je razotkriju.\nKancelarija visokog predstavnika u BiH saopštila je nakon početka štrajka da ne postoje nove okolnosti koje bi opravdale ukidanje sankcija nametnutih Andanu, te da stoga one i dalje ostaju na snazi.\nRevolucija obojila Široki Brijeg u plavo\n08.09.2010. u 14:25


Vesti online / Srpski informativni portal / Stiže novi ambasador SAD: Skot hoće da otkačimo Putina!\nStiže novi ambasador SAD: Skot hoće da otkačimo Putina!\nSAD postavlja novog ambasadora u Srbiju, Kirbi ide u penziju\n* "Poštujem veličinu SAD, ali se ne slažem s Kirbijem"\n* Kirbi: Srbija ne mora da uđe u NATO, ali...\n- Novi ambasador Skot je specijalista za Rusiju i nije nimalo čudno što ga baš u ovom trenutku šalju u Srbiju, uz Bosnu i Hercegovinu jedinu zemlju u Evropi koja Rusiji nije uvela sankcije. Ne znači da će biti traženo da Srbija odjednom potpuno stane na američku stranu, već je njihova želja da to bude urađeno u više malih koraka - piše list "Alo".\nAmerikance posebno plaši kupovina oružja od Rusije, koju je Srbija najavila, a koja bi mogla biti konkretizovana tokom najavljenih poseta visokih ruskih zvaničnika Beogradu u prvoj polovini 2016. godine, pre svih premijera Dmitrija Medvedeva.\nDruga važna tačka koja žulja Zapad jeste sporazum o slobodnoj trgovini između Srbije i Rusije, koji je, po njihovom mišljenju, prepreka u pregovaranju u okviru poglavlja 30, koje se tiče ekonomskih odnosa sa inostranstvom.\nBivši direktor za Rusiju


Pre tačno 93 godine srpska nacionalna kompanija je raširila krila (VIDEO)\nPrvi let obavljen na relaciji Beograd -Zagreb sa najmodernijim letelicama tog tipa\nKompanija "Er Srbija", kao naslednica tradicije prve nacionalne avio-kompanije Aeroput, obeležava 93 godine od svog osnivanja 17. juna 1927. godine.\nDruštvo za vazdušni saobraćaj "AD Aeroput" bilo je prvo jugoslovensko akcionarsko preduzeće za civilni vazdušni saobraćaj, koje je kasnije preraslo u Jugoslovenski aero-transport (JAT), a potom u "Er Srbiju". Prvi direktor "Aeroputa", ujedno i najzaslužnija osoba za njegovo osnivanje uprkos brojnim izazovima, bio je Tadija Sondermajer, elitni srpski vojni pilot i aero-inženjer.\nFoto: "Er Srbija"\nPrvi zvanični let obavljen je 15. februara 1928. godine na relaciji Beograd – Zagreb, a na vrhuncu razvoja kompanije avioni "Aeroputa" leteli su na sve četiri strane sveta - na sever do Budimpešte, Brna i Praga, na zapad do Venecije i Milana, na jug do Tirane i na istok do Bukurešta i Sofije. U floti "Aeroputa" nalazile su se i letelice koje su spadale u najvišu kategoriju putničkih aviona tog vremena.\nPročitajte još:Ovaj grad se nalazi 258 metara ISPOD NIVOA MORA, ali u njemu neprestano ŽIVE LJUDI! (VIDEO)\n- Izazovan period tokom kojeg obeležavamo ovaj veliki i poseban jubilej dodatno ukazuje na značaj negovanja tradicije. Samo na jakim temeljima duge i bogate istorije mogli smo izgraditi snažnu kompaniju koja je u stanju da se izdigne iznad prepreka i ponosno uzleti nakon neplaniranog prizemljenja.\nPo ugledu na našeg prethodnika "Aeroput", koji je od samog osnivanja spadao u najuglednije avio-kompanije u Evropi, trudićemo se da i u ovim neizvesnim vremenima zadržimo i opravdamo ulogu regionalnog lidera u avio-industriji - kaže Dankan Nejsmit, generalni direktor "Er Srbije".\nPročitajte još:Najstariji hotel na svetu ima 13 vekova! A znate li koji je u SRBIJI i gde se nalazi?\nKao naslednica "Aeroputa", kompanija "Er Srbija" se nalazi na osmom mestu liste najstarijih avio-kompanija na svetu koje i dalje posluju.


Novi konkurs za medije u Bečeju: Oformljena komisija koja odlučuje o projektima musicloverparadise.com\nPrethodni konkurs je raspisan u februaru i 4 miliona dinara je raspodeljeno 9. maja projektima 8 medija rešenjem predsednika opštine o raspodeli novca na konkursu za sufinansiranje projekata proizvodnje medijskih sadržaja iz oblasti javnog informisanja u 2017. godini, na osnovu predloga konkursne komisije.\nS obzirom na to da je rok za prijavu na aktuelni konkurs bio 9. novembar, a da je upravo objavljen i sastav komisije koja će predložiti predsedniku opštine koje medijske projekte da finansira lokalna samouprava, uskoro se očekuje i rešenje o raspodeli medijskog novca.\nPredsednik opštine je u konkursnu komisiju imenovao Vladimira Pavlovića u ime Udruženja elektronskih medija ComNet (Komnet), Katarinu Filipović u ime RAB Srbija i Ivicu Šmita u ime ANEM i Lokal presa. Inače, Filipović je bila članica i prethodne konkursne komisije.\nZanimljivo je da su za članstvo u medijskoj komisiji prijavljeni neki, široj javnosti poznati medijski stručnjaci i novinari, kao što su, recimo, Nedim Sejdinović u ime Nezavisnog udruženja novinara Srbije i Nezavisnog društva novinara Vojvodine i Petar Jeremić u ime Udruženja novinara Srbije, ali nisu imenovani u komisiju. Naime, predsednik opštine je konstatovao da su svi kandidati ispunili uslove i dodao da je, „uzimajući u obzir biografije predloženih članova“, odlučio da komisiju čine navedene osobe. U rešenju objavljenom na sajtu opštine ne navode se biografije imenovanih članova komisije.\nPodsetimo da je na prvom opštinskom konkursu za medije u maju ove godine najveći iznos, milion dinara, odobren firmi Brif media net d.o.o. (brif.rs) iz Petrovaradina za projekat „Raznolikost Bečeja“, sledilo je potom Bečejsko udruženje mladih – BUM sa 850.000 dinara za projekat „Javni interes u fokusu: informisanjem ka većem ostvarivanju prava građana opštine Bečej“, Mozaik d.o.o. iz Bečeja uputio je na konkurs dva projekta dva medija (internet portal i novine), a odobreno je 500.000 dinara za projekat „Informisanošću do prava – bečejski informator o pravima dece sa invaliditetom“ i 350.000 dinara za projekat „Odluke u ime građana 2017“, za TV Bečej-ogranak Bečej-VTV Komnet d.o.o. Subotica odobreno je 600.000 dinara za projekat „TV prozor – TV serijal koji doprinosi boljem informisanošću stanovnika Bečeja“, za projekat „Radno mesto-naša kuća, zaposleni i poslodavci, naša porodica“ Medium d.o.o. iz Bečeja obezbeđeno je 300.000 dinara, a podnosiocu projekta Info-NB je za „Bečejski izlog“ opredeljeno 200.000 dinara, isti iznos, 200.000 dinara, je odobren i za projekat „Dvojezične, pravovremene informacije za svakog u opštini Bečej – Aktiv radio“ podnosioca projekta Monika Berček pr agencija za konsultantske aktivnosti „Cross media consulting“ Bečej.\nInače, na medijski konkurs koji je opština Bečej raspisala početkom februara meseca, podneta su 22 projekta iz Bečeja, Novog Sada, Petrovaradina, Subotice, Beograda, Novog Bečeja, Inđije i Žablja.\nMore in this category: « Posle gašenja novina: Prestao sa radom portal Vranjskih Izazovi za novinarstvo, izazovi za društvo: Mediji kao megafon vlasti\t»


Srpska i ruska crkva obeležavaju vek od smrti Romanovih - Studio B\nSrpska i ruska crkva obeležavaju vek od smrti Romanovih Tanjug\nDruštvoDrustvo Pocetna 16. 07. 2018. 17:09:34\nSrpska pravoslavna crkva i podvorje Ruske crkve u Beogradu u utorak i sredu, 17. i 18. jula, obeležiti stogodišnjica smrti ruske carske porodice Romanov.\nSutra sa početkom u 9:00 časova, Patrijarh će služiti Svetu arhijerejsku Liturgiju u Ruskoj Crkvi na Tašmajdanu u Svetotrojičkom Hramu, odakle će posle toga krenuti Litija do spomenika Caru Nikolaju II u ulici Kralja Milana, gde će biti održan moleban, najavio je starešina podvorja Ruske crkve u Beogradu protojerej – stavrofor Vitalij Tarasjev.\nNa današnjoj konferenciji za medije u prostorijama Televizije „Hram“ on je najavio da a, gradonačelnik Beograda dr Zoran Radojičić će povodom ovog događaja upriličićiti svečani prijem u zgradi Skupštine grada Beograda.\nSrpska pravoslavna crkva, kako je danas rekao protojerej-stavrofor Stojadin Pavlović, direktor Patrijaršijske upravne kancelarije i glavni i odgovorni urednik Televizije „Hram“, ima mnogo razloga da se uvek seća Carske porodice Romanov i Svetog lika Cara Nikolaja.\n„Kada su saveznici malo zatajili u dopremanju onoga što je bilo najelementarnije za opstanak srpskog naroda koji je prošao albansku golgotu, Car Nikolaj ih je podsetio na obeveze koje imaju kao saveznici prema srpskoj državi i srpskom narodu“ podsetio je prota Stojadin Pavlović, i dodao da je i vladika Nikolaj koji je bio savremenik cara Nikolaja znao i podsećao da su ruski narod i ruska država zbog Srbije ušli u Veliki rat.\n„Narod može da bude dužan narodu ali ono čime je ruski narod zadužio srpski narod više je od formalnih dugovanja. To je ljubav koja nikad ne nestaje i koja se nikada ne može nadomestiti ničim drugim već samo ljubavlju.Zato je Srpska pravoslavna crkva uvek uz one ljude koji žele da zablagodare za sve te prijateljske odnose koje su imali ruski i srpski narod, ruska i srpska država i naravno ruska i srpska pravoslavna crkva.“, rekao je on.\nUčešćem u ovom značajnom jubileju, u njegovoj molitvenoj proslavi,poručio je protojerej-stavrofor Stojadin Pavlović , „šaljemo i jasnu poruku svima onima koji se u ovo vreme nalaze u nekoj nedoumici, gde na koju stranu treba da se okrene okrene Srbija i gde jedino možemo potražiti spas u ovim teškim vremenima za srpski narod“.


Đukanović duguje 110.000 eura Opštini Budva – Volim Podgoricu\nHome / NOVOSTI / Društvo / Đukanović duguje 110.000 eura Opštini Budva\nPodgorička kompanija „Global Montenegro“, šefa države Mila Đukanovića i dalje je na listi poreskih dužnika – obaveza prema Opštini Budva sada je sa kamatama dostigla 110.000 eura. Novca očigledno nema na računu partnerske firme Đukanovića i njegovog kuma Vuka Rajkovića, da se porez na nepokretnost izmiri i da se kompanija nakon pune decenije, nađe na bijeloj listi poreskih platiša.\nĐukanovićeva kompanija vlasnik je atraktivnog zemljišnog kompleksa od dva hektara u podnožju brda Košljun na samom ulazu u Budvu, ali godinama je prepoznata kao neredovni platiša poreskih obaveza.\nUprava je početkom februara blokirala račun „Global Montenegra“, kada je prinudno naplaćeno oko 200.000 eura poreskog duga, ali od tada lokalna uprava se ne može namiriti, a kamate rastu.\nI dalje je na Đukanovićevoj zemlji hipoteka Opštine na iznos od 92.861,11 eura, kao jedna od garancija da će dugovanje ipak biti izmireno.\n“Global Montenegro” ne može se pohvaliti poslovanjem, jer je firma prošlu godinu, kako je naznačeno u finansijskom iskazu dostavljenom Poreskoj upravi, poslovala prošle godine sa gubitkom od čak 247.000 eura. Ukupni gubitka firme, koji je akumuliran godinama unazad, dostigao je 3,9 miliona eura, a vrijednost imovine je svega tri miliona eura.\nLider DPS-a je sa svojim kumom Rajkovićem osnovao firmu “Global Montenegro”, koja je trgovala zemljišni kompleks u Budvi krajem februara 2007. od starobudvanske porodice Rucović. Đukanović je u nekoliko navrata objašnjavao da je firma novac za kupovinu atraktivnog kompleksa obezbijedila zahvaljujući kreditu od pet miliona eura koji je uzet 14. februrara 2008. od pogoričke “Hypo Alpe Adria” banke, a godinu kasnije aneksom ugovora, on bio “premješten” u nadležnost “Hypo Alpe Adria Bank Developmenta”,\n“Hipoteka u iznosu od 5.000.000 eura u korist novog hipotekarnog povjerioca ‘Heta Asset Resolutiona’ sa zabranom otuđenja bez saglasnosti hipotekarnog povjerioca“, navodi se kao teret upisan u katastru na imovinu „Global Montenegra“. Đukanovićeva i Rajkovićeva firma je uzela još jednu kreditnu liniju u iznosu od 625.410 eura, kod iste banke i to, kako se navodi u katastarskoj evidneciji, 24. oktobra 2010.\nĐukanović je još u aprilu 2013. kada je prodao akcije u Prvoj banci i zaradio milion eura najavio da će prodati i zemlju na Košljunu, ali do danas nije pronašao kupca, i zemlja je i dalje utrina.\nIpak, riječ je o atraktivnom placu, ako se zna da je na parceli važećim Detaljnim urbanističkim planom “Podkošljun“ ucrtan rezidencijalni kompleks od nekih 40 vila. Predviđeno je da ukupno bude izgrađeno oko 150 apartmana bruto građevinske površine 27.000 kvadrata.\nJavni izvršitelji prodaju udio Vuka Rajkovića\nUdio Vuka Rajkovića u firmi „Global Montenegro“ kako i dalje stoji u Centralnom registru privrednih subjekat je na prodaji. Naime, javni izvršitelji su dva puta donosili rješenja o prodaji udjela Rajkovića.\nRješenja da se izvrši pljenidba, procjena i prodaja udjela Rajkovića, donijela je 8. novembra 2016. javna izvršiteljka Aleksandra Tomković Vukoslavčević. Prije nje, javni izvršitelj je Aleksandar Bošković 9. septembra iste te godine takođe donio rješenje o pljenidbi i prodaji udjela.


Brisel zaslužan što se Milo "održava na aparatima" | Vestinet.rs\nPočetna POGLEDI\tBrisel zaslužan što se Milo „održava na aparatima“\nVisoka predstavnica EU za spoljnu i bezbjednosnu politiku Federika Mogerini pohvalila je juče u Tivtu spoljnopolitički kurs i aktivnosti Vlade Crne Gore. Ona se u sklopu svoje zapadnobalkanske turneje prvo sastala sa novoizabranim predsjednikom Crne Gore Milom Đukanovićem, nakon čega se sastala i sa premijerom Duškom Markovićem.\nMogerinijeva je poručila da vidi „ohrabrujući napredak Crne Gore“ prvenstveno u reformi javne administracije i ekonomiji, dok „nekih nedostataka“, kako kaže, ima kada su u pitanju vladavina prava i sloboda medija u Crnoj Gori. Komentarišući nedavni zahtjev grupe crnogorskih nevladinih organizacija da se u slučaju Crne Gore aktivira tzv. „klauzula balansa“, što je stručna javnost protumačila kao poziv za zamrzavanje, odnosno prekid pregovora sa Crnom Gorom zbog izostanka unutrašnjih reformi, Mogerinijeva je je kazala da za tim nema potrebe.\n„Ta klauzula se aktivira ukoliko nije zabilježen nikakav napredak, što definitivno nije slučaj sa našim pregovorima sa Crnom Gorom“, poručila je ona.\n„U Crnoj Gori nema nazadovanja, ima napretka, tako da ovaj alat sigurno neće biti korišćen“, istakao je Orav.\nKomentarišući pohvale na račun Podgorice u domenu spoljne politike, kao i veoma malo zamjerki po pitanju unutrašnjih reformi od strane visokih briselskih zvaničnika, analitičar Boško Vukićević za Sputnjik naglašava da su izjave Orava i Mogerinijeve „samo nastavak višedecenijskih licemjernih politika prema crnogorskim građanima od strane evropskih tehnokrata“, kao i potvrda da je upravo neprekidna podrška Evropske unije jedan od ključnih razloga za tako dug opstanak Mila Đukanovića na vlasti.\n„Radi se o ogoljenoj hipokriziji jer evropske institucije u nekim drugim situacijama i na drugim kontinentima oštro i temeljno kritikuju nedemokratska ponašanja tamošnjih režima, dok u slučaju crnogorskih kleptokrata obmanjuju javnost, uz vjerovatnu (iako upitnu) pretpostavku da njihova alternativa ne bi bila u dovoljnoj mjeri ’kooperativna‘ u sprovođenju politike prema Rusiji, kao i bankarstva i dužničkog ropstva“, kaže Vukićević.\nEU institucije na taj način, smatra Vukićević, demonstriraju i svoju suštinski nedemokratsku prirodu. „Unija se postepeno pretvara u tehnokratski entitet čija je fundamentalna funkcija nametanje dužničkog ropstva državama, ali i građanima koji su postali žrtve privatnih banaka. O takvoj suštinski nedemokratskoj ulozi evropskih tehnokrata govorila je nedavno i italijanska političarka Meloni: „Evropska unija više ne postoji, radi se o bandi zelenaša“, navodi Vukićević.\nNaš sagovornik kaže da je upravo politika EU među zaslužnijim faktorima zbog kojih se crnogorski režim još uvijek „održava na aparatima“, istovremeno podsjećajući da evropske birokrate redovno šalju određene zahtjeve Podgorici u pravcu vladavine prava, ali da su to sve politike niskog intenziteta i „neka vrsta šminke za montenegrinskog Frankenštajna koji zapravo predstavlja njihovog najodanijeg poslušnika“.\nU tom smislu Vukićević primjećuje da građani Crne Gore polako postaju taoci neke vrste simbioze između Đukanovića i Evropske unije. On skreće pažnju da za takvu situaciju snosi veliku odgovornost i zvanična crnogorska opozicija, jer sve opozicione parlamentarne stranke u Crnoj Gori zdušno podržavaju ulazak zemlje u EU.\n„Takva apsurdna situacija u kojoj društvenom scenom dominiraju političari-evrofanatici (iako se dobar dio građanstva protivi ulasku u EU), a koja nije zabilježena ni u zemljama koje su članice EU, može biti samo rezultat sistemske korupcije koja ne obuhvata samo diktatorski režim, već i cjelokupni politički ambijent u zemlji“, zaključuje Vukićević.\nBriselCrna GoraEUEvropska UnijaFederika MogeriniMilo Đukanović


Započela proizvodnja vizira na 3D štampačima za zaštitu zdravstvenih radnika (FOTO)\nProizvodnja zaštitnih vizira počela je na PMF-u i u Gradskoj razvojnoj agenciji koja sarađuje sa preduzećem "Infocom računari"\nStručnjaci Prirodno-matematičkog fakulteta Univerziteta u Banjaluci i predstavnici Gradske razvojne agencije u saradnji sa preduzećem “Infocom računari”, počeli su proizvodnju zaštitnih medicinskih vizira na 3D štampačima, javlja Anagolu Agency (AA).\n“Primjenom novih tehnologija (3D štampač) uspjeli smo da u veoma kratkom roku od 24 sata konstruišemo model koji zadovoljava potrebe zdravstvenih radnika Univerzitetsko kliničkog centra Republike Srpske (UKC RS) i pustimo ga u proizvodnju, koja će se odvijati u firmi, a sklapanje i distribucija medicinskih vizira će biti prostorijama Gradske razvojne agencije”, navode iz Gradske razvojne agencije.\nZahvalni su Nikoli Klaku, vlasniku firme “Infocom računari”, što se odazvao na njihov poziv da zajedno naprave proptoptip i prezentuju ga predstavnicima UKC RS-a.\n“Dnevni kapacitet proizvodnje maski bi bio 50 komada. Sva količina koja se proizvede biće donirana UKC-u RS i Institutu za javno zdravstvo RS potpuno besplatno”, navode iz Gradske razojne agencije.\nDragan Matić, šef Katedre za računarstvo i informatiku Prirodno matematičkog fakulteta rekao je da su 3D štampač dobili kao donaciju USAID-a.\n“Mi u stvari pratimo inicijativu koju smo vidjeli već na internet sajtovima da veliki broj ustanova širom Balkana, a vjerujem i šire se angažovao u proizvodnji plastičnih maski, odnosno vizira, koji mogu da služe medicinskim radnicima pri njihovom radu sa pacijentima”, ispričao je Matić.\nPojasnio je da je njegov kolega, mlađi asistent Milan Predojević usavršio model koji je već postojao, pa su pokušali sa prvim vizirom, a već sljedeći dan napravili su još bolju varijantu tako da od danas kreću u proizvodnju.\n“Cilj nam je da u našoj STEM laboratoiji koju smo zasnovali prošle godine takođe montiramo još nekoliko 3D štampača za koje znamo da postoje na teritoriji Banjaluke i RS-a”, rekao je Matić.\nPojasnio je da će sa paralelnim radom više štampača moći ubrzati proizvodnju.\nZa prvu fazu proizvodnje imaju dovoljno repromaterijala, a ukoliko se bude išlo u masovniju proizvodnju očekuju nastavak podrške Ministarstva za naučnotehnološki razvoj, visoko obrazovanje i informaciono društvo RS-a, kao i banjalučkog Inovacionog centra.\n“Svi radimo u cilju pomoći našim medicinskim radnicima, bez ikakvog komercijalnog interesa”, dodao je Matić.


Vujović: Pred Vladom izazovan period; Nećemo biti taster poslanici, već korektivni faktor – Portal Podgorica\nFOS: Šta će biti u fokusu Demokrata u naredne četiri godine?\nVujović: Demokratska Crna Gora se od svog osnivanja zalaže za principe jednakosti i ravnopravnosti, te vladavinu prava, jačanje institucija i ekonomski napredak. Svakako, jedan od ključnih ciljeva našeg djelovanja jeste pomirenje građana Crne Gore koje je prethodna vlast, u zavisnosti od dnevnopolitičkih ciljeva, konstantno svađala i dijelila. Stoga su jedni od osnovnih postulata na kojima su izgrađena Demokrate kao politički subjekt uvijek bili zajedništvo i sloga ljudi svih vjera i nacija, jer je to najveći garant prosperiteta naše države. U narednom četvorogodištu ćemo, svakako, biti posvećeni sistemskim reformama kako bismo izgradili institucije sistema i obezbijedili vladavinu prava. Iako smo jedina partija iz parlamentarne većine koja nema svog predstavnika u Vladi, vjerujem da ćemo dati doprinos pozitivnim procesima kroz djelovanje u Skupštini, ali i biti istinski kontrolni mehanizam Vlade kako bi demokratija u Crnoj Gori dobila svoj puni smisao. Ni u kom slučaju nećemo biti taster poslanici, već ćemo biti korektivni faktor, ali ćemo podržati sve one predloge koji utiču na jačanje naše države i boljitak građana.\nFOS: Da li mislite da će Vlada Zdravka Krivokapića odraditi puni mandat?\nVujović: Neophodno je istaći da je Crna Gora prvi put u istoriji smijenila vlast na izborima, što je, složićemo se, značajan demokratski iskorak našeg društva. U skladu sa tim, nedavno je izabrana prva demokratska Vlada od koje su očekivanja velika, naročito u dijelu diskontinuiteta u odnosu na ono što je, na unutrašnjem planu, radila prethodna vlast.\nFOS: Šta bi trebalo da budu prvi koraci Vlade u ovoj godini, ali i u fokusu njenog rada za vrijeme mandata, koje probleme izdvajate?\nVujović: Svjesni smo činjenice da je Crna Gora država izuzetno visokih socijalnih potreba, odnosno, da veliki broj građana živi na ivici egzistencije. Tome je u jednoj mjeri doprinijela i korona kriza, ali i loše rukovođenje bivše vlasti koja je, zarad političkih interesa, u periodu krize veoma loše upravljala granicama. U vezi sa tim očekujemo da će se nova Vlada sa posebnom pažnjom odnositi prema socijalnim politikama i onim najugroženijim slojevima. Tu u prvom redu smatramo važnim donošenje novih mjera podrške građanima i privredi kako bi se što prije sanirale posljedice korona virusa.\nFOS: S obzirom na to da ste doktorica, koji bi trebalo prvi koraci Vlade u zdravstvenom sektoru?\nVujović: Sektor zdravstva je jedan od onih u koji se uvijek može više i pravilnije ulagati.\nFOS: Koji su problemi u gradu iz kog dolazite – Herceg Novom, na čemu treba da se radi?\nVujović: Herceg Novi je u proteklim godinama pokazao kako se domaćinski upravlja zato se projekti koji same finansiramo nastavljaju i u godini krize. Tu prije svega mislim na izgradnju novog Trga i garaže u centru grada, rekonstrukciju brojnih ulica i pijaca, revitalizaciju objekata kulture, i tako dalje.\nTags: Tamara Vujovićvlada cg


16.05.2016. / 14:40\nBRATUNAC, Na području opštine Bratunac ove godine realizuju se kapitalni projekti vrijednosti oko 55 miliona KM, a sredstva su obezbijedile vlade Republike Srpske i Srbije, međunarodne organizacije, institucije BiH i opština, rekao je načelnik opštine Nedeljko Mlađenović.\nMlađenović je precizirao da Šumsko gazdinstvo “Drina” po osnovu takse za korištenje šuma duguje ovoj opštini više od 200.000 KM, a očekuje se i oko 150.000 KM sredstava od PDV-a od ulaganja u rekonstrukciju i izgradnju vodovodne mreže.\nPrijedlozi kadrovskih rješenja za imenovanje direktora Kulturnog centra i dječijeg obdaništa “Radost” nisu dobili podršku većine odbornika.\n“Ponovo će biti raspisan konkurs za ta mjesta, kao i za direktora Centra za socijalni rad, budući da niko od prijavljenih kandidata nije ispunjavao potrebne uslove konkursa”, rekao je predsjednik skupštinske Komisije za izbor i imenovanja Srđan Rankić. Srna\nTagovi: bratunacinvesticijenedeljko mladjenovicvaznovlada srbije i srpske


Četvrtak, 17.09.2020., 13:55 Četvrtak, 17.09.2020., 13:52\nPažljivo koordinisana policijska operacija u 10 zemalja razbila je albanski organizovani kriminalni sindikat koji je švercovao kokain iz Južne Amerike u Evropu i dovela do hapšenja 20 osumnjičenih, saopštila je danas policijska agencija EU.\nBanda, poznata kao Kompania Belo, bila je jedna od najaktivnijih evropskih mreža za krijumčarenje kokaina, navodi Evropol, koji je pomogao u koordinaciji niza racija stotina policajaca koje su dovele do hapšenja u petogodišnjoj istrazi koju su predvodili Italijani, prenosi Tanjug.\n– Grupa je neobična u masovnoj međunarodnoj trgovini drogom po tome što je kontrolisala svaki aspekt lanca snabdijevanja, od organizovanja isporuka droge iz Južne Amerike do distribucije širom Evrope – rekao je Jari Liuku, direktor Evropolovog evropskog centra za teški i organizovani kriminal.\nBanda je čak utisnula svoj logotip, i logotipe drugih kriminalnih grupa za koje je uvozila drogu, na blokove kokaina koji su se prevozili u Evropu i često distribuisali automobilima sa skrivenim odjeljcima kako bi sakrili drogu i nedozvoljenu gotovinu.\nTokom petogodišnje istrage, 84 druga člana bande uhapšena su u Italiji, Ekvadoru, Holandiji, Britaniji, Švajcarskoj i Njemačkoj.\nPolicija je tokom istrage zaplijenila skoro četiri tone kokaina i više od 5,5 miliona evra u gotovini.\nOsumnjičeni se suočavaju sa optužbama koje uključuju međunarodnu trgovinu narkoticima i ubistva.


Dr Momčilo Đurđević, ljekar iz Njujorka, za TV Vijesti: Ako dođe do novog talasa neki protokloli će se drugačije koristiti (VIDEO)\nGrađani Njujorka su se pridržavali mjera, a u tome je pomoglo i hladno vrijeme. Međutim, sada kada jenjava prvi talas i vrijeme se proljepšava, biće jako teško održati disciplinu, saopštava Đurđević\nKako je raditi sa oboljelima od Covid-19 za Boje jutra Televizije Vijesti je govorio dr Momčilo Đurđević, koji se javio iz prve kovid bolnice u Njujorku.\n„U bolnici u kojoj radim trenutno dolazi do smanjenja broja novooboljenih koronavirusom, ali još imamo oko 20 intubiranih i teških pacijenata, kojima će trebati nešto više vremena da se izbore sa virusom“, prenosi Đurđević.\nKako je kazao, nova pandemija je bila naročito teška za medicinske radnike, a svi još uče o specifičnostima novog virusa.\n„Možemo se utješiti da smo naučili nešto tokom prvog talasa, pa ćemo biti spremni za pojavu drugog talasa ovog virusa“, dodaje on.\nDoktor Đurđević ističe da je guverner Njujorka naredio da sve bolnice zadrže barem 30 odsto svog kapaciteta za liječenje pacijenata oboljenih od koronavirusa, ali i da se naprave zalihe svih potrebnih medicinskih sredstava, kako bi se novi talas dočekao spremnije nego prvi.\n„Građani Njujorka su se pridržavali mjera, a u tome je pomoglo i hladno vrijeme. Međutim, sada kada jenjava prvi talas i vrijeme se proljepšava, biće jako teško održati disciplinu", saopštava Đurđević, prenosi portal vijesti.me.\nKako kaže, otkrivanje da je tigar u jednom od zooloških vrtova u Njujorku obolio od koronavirusa pokazuje da se koronavirus može prenijeti i sa čovjeka na životinje, a ne samo obratno.


“Termal” – učesnik ovogodišnjeg Sajma turizma u Novom Sadu – Banja Vrdnik – TERMAL\n“Termal” – učesnik ovogodišnjeg Sajma turizma u Novom Sadu\nHome/Arhiva, BANJA VRDNIK/“Termal” – učesnik ovogodišnjeg Sajma turizma u Novom Sadu\nPrekjuče su na Novosadskom sajmu završeni Međunarodni sajam lova, ribolova, sporta i turizma (LORIST), sajmovi hortikulture, ekologije i Međunarodni sajam konjarstva i sersana. Učestvovala je i banja “Termal” predstavivši svoj turistički potencijal, medicinkse usluge i aktuelne programe.\nPredstavnici “Termala”, zajedno sa doktorima specijalistima, na ovogodišnjem 48. Sajmu govorili su o Grin lajnu (Green Line) – programu detoksikacije i revitalizacije organizma, našim redovnim komercijalnim uslugama, programima koje planiramo, pa i o istorijskom aspektu Vrdnika i banje koja sledeće godine slavi jubilarnih 40 godina postojanja.\nSvi posetioci sajma mogli su da razgovaraju sa našim doktorima (doktorima Gordanom Marošan, Edisom Adžemi i Novicom Vlasaćević) o svojim zdravstvenim problemima, načinima prevencije, akupunkturi i našim redovnim medicinskim uslugama.\nSajam turizma u Novom Sadu, mesto je koje promoviše banje i klimatske centre u zemlji, zimsku turističku ponudu i zemlje i regiona, ali i novogodišnje aranžmane. Na sajamskim manifestacijama, tih nekoliko dana, proizvode i usluge predstavilo je više od 250 izlagača iz šest zemalja, a zemlja partner ovogodišneg Sajma turizma bila je Crna Gora.


Od danas automatsko upisivanje razvoda u matične knjige - juGmedia\nOd danas automatsko upisivanje razvoda u matične knjige\nU Srbiji od danas počinje automatsko upisivanje razvoda u matične knjige venčanih, saopšteno je na sajtu Ministarstva pravde i Ministarstva državne samouprave, tako da će matičari na osnovu elektronskog izveštaja nadležnog suda, bez odlaganja upisati podatak o razvodu braka u elektronski Registar matičnih knjiga i u papirni oblik matične knjige.\nNa ovaj način će se postići veća efikasnost u radu državnih organa i maksimalna ažurnost Registra matičnih knjiga, stoji na sajtu Ministarstva državne uprave i lokalne samouprave.\nZahvaljujući saradnji ova dva ministarstva, obezbeđeno je da se činjenica o razvodu automatski upiše u matičnu knjigu venčanih.\n„Na ovaj način idemo u korak sa ciljevima reforme javne uprave, to jest, smanjenja birokratije i dodatnog trošenja i vremena i novca naših građana“, rekao je ministar državne uprave i lokalne samouprave Branko Ružić koji je danas poslao instrukciju svim matičarima širom Srbije za postupanje u ovakvim slučajevima.\nMinistarka pravde Nela Kuburović istakla je da će matičari sami upisivati promenu o venčanom stanju na osnovu elektronskog izveštaja nadležnog suda. „Ideja je da daljim umrežavanjem baza podataka olakšamo svakodnevnicu kako građanima, tako i zaposlenima u upravi i postanemo efikasniji u radu“, rekla je ona.\nTragedija: Majka poginula, troje dece povređeno\nKOLAPSI NA JAVNIM MESTIMA ZBOG VRUĆINA Hitna pomoć intervenisala na ulicama i po kućama\nČoveku iz kuće ukrali 20.000 evra\nPIROT - Policija uhapsila tri osobe zbog sumnje da su tokom septembra upali u jednu kuću u Pirotu i iz nje ukrali 20.000 evra. (više…)\nGrad Pirot finansira uređenje kanala i vodotokova\nIz budžeta grada Pirota za redovno održavanje i uređenje kanala i vodotokova ove godine izdvojeno je pet miliona dinara, a sve u cilju preventive i…


VLADA PRIZNALA GREŠKE: Skandal na Kipru zbog sira : Nadlanu.com\nVLADA PRIZNALA GREŠKE: Skandal na Kipru zbog sira\nObjavljeno 11. dec 2018. / 10:00:32\nKipar se nadao da će do 2023. godine ostvariti 300 miliona evra prihoda od "halumija". Velika Britanija, gde živi velika kiparska zajednica, predstavlja glavnog kupca (40 odsto izvoza tog sira) i donosi prihod od 80 miliona evra godišnje.\nMeđutim, 28. novembra, Kipar je u Velikoj Britaniji izgubio zaštitni znak za "halumi" i vest o tome je "zapalila" ostrvo.\nVlada je priznala svoje greške, ali u ponedeljak je odbacila pozive na ostavku ministra trgovine, Georgiosa Lakotripisa koji je i ministar energetike.\n- Za predsednika Kipra, Nikosa Anastasijadisa, nije reč o tome da li ima ili nema poverenja u ministra, već je to pitanje ozbiljne odgovornosti u Ministarstvu i istraga je u toku - rekao je vladin portparol Prodromos Prodromu.\nRECEPT DANA: Pljeskavice od tikvica, sira i ovsenih…\nČUVAR ZDRAVLJA: Sir urda čisti organizam od toksina\nSA 254 VRSTE SIRA: Potvrđen Ginisov rekord pica majstora iz…\nMinistarstvo trgovine je na udaru jer nije na vreme reagovalo na zahtev britanske kompanije "Džon i Paskalis Ltd" s početka ove godine da se kiparski brend poništi u Velikoj Britaniji, te je posle 11 meseci britanski sud presudio u korist te domaće kompanije, tvrdeći da vlasti Kipra nisu odgovorile.\n- To što se desilo sa halumijem je spomenik nesposobnosti u upravljanju privredom - gnevno je rekao šef opozicione stranke desnog centra Diko, Nikolas Papadopulos.\n- To može da ugrozi naš izvoz halumija u Britaniji - upozorio je predsednik Udruženja proizvođača mleka Kipra, Jorgos Petru.\nPored te, unutarvladine "istrage", pitanje "halumija" će biti pokrenuto u Parlamentu.\nNikozija je istakla da je podnela zahtev u Velikoj Britaniji u nadi da će joj se vratiti prava na oznaku "halumi".


Otvorena galerija Novembar: Beograd bogatiji za novi prostor namenjen mladim umetnicima\nNovi umetnički prostor u gradu biće posebno posvećen promociji i podsticanju stvaralaštva mladih umetnika iz Srbije i regiona.\nGalerija "Novembar" otvorena je izložbom radova pod nazivom „Bogovi su pali na teme” autorke Ane Milenković, srpske umetnice koja živi i stvara u Londonu. Iako je po vokaciji slikarka, Ana eksperimentiše i stvara u širokom spektru medija, od skulpture, fotografije, digitalnog kolaža, do printa.\n„Galerija Novembar želi da doprinese stvaranju novih znanja, kao i da stvori mogućnost za učenje u korist stručne i šire javnosti, zaposlenih i kolekcionara. Izložbeni program biće okrenut problemu višedecenijske emigracije umetnika iz Srbije.\nMnogi od njih izgubili su kontakt sa lokalnom scenom i ne znaju kako da joj pristupe, dok postižu značajne rezultate i ugledne karijere širom sveta. Galerija će poslužiti kao konektor i posrednik, pozivajući te umetnike da izlažu i da se ponovo povežu sa lokalnom zajednicom, stavljajući ih u direktan kontakt sa domaćom publikom, stručnom i širom javnosti, ali i kolekcionarima i ljubiteljima umetnosti”, rekla je povodom otvaranja galerije umetnička direktorka i kustoskinja Maja Kolarić.


Njujork: Eksplozija na Menhetnu, ima povređenih, na ulicama oklopna vozila (video) - Sputnjik Srbija\n14:00 11.12.2017 (osveženo 15:11 11.12.2017) Preuzmite kraći link\nNjujorška policija saopštila je da se uputila na Menhetn posle navoda o eksploziji na autobuskoj stanici.\nIncident se navodno odigrao u jutarnjim satima po lokalnom vremenu na stanici u blizini Tajms skvera, prenosi Bi-Bi-Si.\n— Preston Phillips (@PrestonTVNews) December 11, 2017\nNjujorška policija potvrdila je za Sputnjik da se dogodila eksplozija, ali nije dala nikakve detalje incidenta.\n„Policija Njujorka reaguje na izveštaje o eksploziji nepoznatog uzroka na Menhetnu“, objavila je policija ranije na svom Tviter nalogu.\nZatvorena ulica posle eksplozije na Menhetnu\nSi-En-En prenosi da je policija pronašla 1-2 eksplozivne naprave na autobuskoj stanici na Menhetnu, dok je nekoliko osoba povređeno u incidentu.\nBela kuća je saopštila da je o incidentu obavešten predsednik Sjedinjenih Američkih Država, kao i gradonačelnik Njujorka Bil de Blasio.\nKako se navodi, u toku je evakuacija pojedinih stanica podzemne železnice.


Home / Ekologija / Krivolovci u akciji\nDruštvo za zaštitu i proučavanje ptica Srbije saopštilo je da je njihov Tim za borbu protiv krivolova u toku noći 9. na 10. avgust otkrio tri slučaja nezakonitog lova prepelica u okolini Sremske Mitrovice. Nelegalan lov je vršen uz korišćenje elektronskih vabilica za prepelice, koje su zakonom zabranjene i okarakterisane kao sredstvo za masovno uništavanje divljači.\nUz asistenciju policije Policijske uprave u Sremskoj Mitrovici na jednoj od tri lokacije, u ataru sela Veliki Radinci, u vršenju nezakonitog lova pronađen je izvesni M. K. iz Sremske Mitrovice. Policijska patrola kod osumnjičenog pronašla je 3 krivolovljene prepelice, izvršila uviđaj i zaplenila elektronsku vabilicu. Pored toga što je osumnjičeni koristio za lov nedozvoljena sredstva, on je u vršenju dela zatečen sam, čime je načinio još jedan prekršaj jer je lov sitne divljači, u koje se ubraja i prepelica, dozvoljeno vršiti jedino u grupi lovaca koja ima najmanje tri člana.\nOrnitolozi Društva za zaštitu i proučavanje ptica Srbije ogorčeni su jer nadležna šumarsko-lovna inspekcija godinama ne vrši kontrole korisnika lovišta i pored saznanja da je krivolov prepelica široko rasprostranjen. Ovi novi otkriveni slučajevi potvrdili su ranija saznanja da se prepelice masovno krivolove, a da je usled toga njima brojnost značajno opala i da bi trajna zabrana lova na ovu vrstu ptice selice bila jedino rešenje.


27.12.2016 u 14:50\nPrijavljena epidemija gripa\nU prestonici je prijavljena epidemija gripa jer su domovi zdravlja u toku protekle nedelje zabeležili porast obolelih od respiratornih infekcija i gripa. Gradski zavod za javno zdravlje je za nedelju dana registrovao oko 27.000 obolelih od infekcija i 1.638 ljudi koji su „zaradili” grip. Odmah je u skladu sa prijavom gripa data preporuka bolnicama o ograničavanju poseta pacijentima koji leže u zdravstvenim ustanovama, a upućena je molba roditeljima da bolesnu decu ne vode u vrtić i školu, kako se epidemija ne bi širila. Bolnicama je ostavljena mogućnost i da, ukoliko smatraju da je to potrebno, u potpunosti zabrane posete. Prijava, objašnjavaju U Gradskom zavodu za javno zdravlje, ne znači da je proglašena epidemija gripa. To se događa tek onda kada postoji masovno obolevanje ljudi\n24.12.2016 u 18:05\nVisoka temperatura i malaksalost „obaraju” u krevet\nSvakog dana je, čini se, sve voše sugrađani koji se žale na tegobe poput glavobolje, temperature, bolova u grlu... Podaci Gradskog zavoda za javno zdravlje pokazuju da je najviše obolelih od respiratornih infekcija među školarcima, jer su od 24.724 onih koji su se obratili lekarima za pomoć čak 12.414 deca školskog uzrasta. Najmanje zdravstvenih tegoba izgleda imaju najstariji sugrađani – među obolelima svega je šest odsto onih koji imaju više od 65 godina. U domovima zdravlja su ispred ordinacija pedijatara čekaonice pune mališana koji su tu zbog visoke temperature, kijanja, kašljanja, malaksalosti, glavobolje... Ovi simptomi uglavnom traju po nedelju dana, ističe dr Radmila Kosić, načelnica Pedijatrijske službe u Domu zdravlja „Zvezdara”, i važno je da se deca ne vode u vrtić ili\n10.12.2016 u 16:48\nPetrović:Sumnja da se ptičji grip pojavio kod 10 kokošaka\nSumnja se da se virus ptičjeg gripa pojavio kod desetak kokošaka u Kovilju, izjavio je danas direktor Uprave za veterinu Nenad Petrović i apelovao na vlasnike živine da je drže zatvorenu. „Juče u poslepodnevnim satima u jednom dvorištu su veterinarske ekupe konstatovale da postoji opravdana sumnja da se pojavio virus kod domaćih kokošaka i to kod desetak kokošaka”, rekao je Petrović Tanjugu. On je kazao da su uzeti i prosleđeni laboratoriji, kao i da danas veterinarske ekipe obilaze sva kontaknta gazdinstva. „Kontrolišu zdravstveno stanje živine i uklanjaju potencijalno obolelu živinu iz mogućih kontantnih dvorišta”, naveo je Petrović. U Ministarstvu poljoprivrede kažu da se sprovode sve mere preventive kako bi se sprečilo širenje. Takođe, virus se ne prenosi na ljude već\n10.12.2016 u 09:30\nU novosadskim domovima zdravlja ostalo je još 200 doza vakcine protiv gripa. Dragana Kostadinović, koordinatorka za imunizaciju DZ „Novi Sad”, ovih dana pokušava da pronađe način da cepivo dobiju svi zainteresovani građani. – Nabavku vakcina planirali smo na osnovu utroška prethodnih pet godina, pa nam je tako za ovu sezonu gripa stiglo 9.000 doza. Međutim, Novosađani su savesnije nego ikada poslušali pozive lekara i medija da se vakcinišu i potrošili smo sve što smo imali – kaže Kostadinovićeva za „Politiku” i dodaje da su u ovoj ustanovi od Instituta za javno zdravlje Vojvodine zatražili dodatne količine vakcina. Za sada se još snalaze, kaže, preostale doze su razbacane po manjim punktovima, dok su veće ambulante utrošile svoje zalihe. Naravno, za najrizičnije pacijente uvek se nađe\n14.03.2016 u 19:03\nZabranjene posete bolnici u Kikindi\nKikinda – Zbog velikog broja obolelih sa simptomima gripa, Zavod za javno zdravlje je kao meru prevencije predložio da se zabrane posete na svim odeljenjima kikindske bolnice, što je i urađeno. Najveći broj obolelih zabeležen je u prvoj nedelji marta, a lekari su sumnjali da je grip uzrok smrti 31-godišnjeg Kikinđanina, koji je u subotu preminuo u Opštoj bolnici. Analiza krvi, međutim, nije potvrdila prisustvo tog virusa. – Pacijent je sa visokom temperaturom i upalom pluća dan ranije primljen na bolničko lečenje i ubrzo je, posle pogoršanja zdravstvenog stanja, premešten na intenzivnu negu. Nije pio lekove za hronične bolesti, ali je kao dete imao srčane smetnje. Tačan uzrok smrti biće poznat nakon što stignu rezultati obdukcije – navodi dr Tatjana Karać, načelnica epidemiologije u\n14.03.2016 u 09:26\nU Srbiji 15 osoba preminulo od posledica koje se povezuju sa gripom\nU Srbiji je tokom ove sezone 15 osoba preminulo od posledica koje se povezuju sa virusom gripa, kazao je danas direktor Instituta za javno zdravlje Srbije Dragan Ilić. „ Za ovu sezonu specifično je to što je od posledica gripa preminulo i više mlađih osoba”, kazao je Ilić za Radio-televiziju Srbije. Prema njegovim rečima, ove sezone potrošena je predviđena količina vakcina, pa bi za sledeću trebalo razmišljati o nabavljanju većeg broja doza. Ilić je ukazao i da proteklih dana jenjava broj obolelih sa simptomima gripa. Beta\nJunačenje s virusom gripa razara pluća\nZbog potcenjivanja infekcija disajnih puteva, naročito onih izazvanih virusom gripa, i ove zime mnogi su završili na višenedeljnim bolovanjima, infektivnim odeljenjima, pa i na aparatima za veštačko disanje. Iako epidemiolozi tvrde da je ove sezone grip blag („niska aktivnost”), pa ni u jednom okrugu nije proglašena epidemija, po podacima Instituta za javno zdravlje „Batut”, do 21. februara, zbog komplikacija od gripa umrlo je pet osoba. Zbog visoke temperature, kašlja, malaksalosti i problema sa disanjem, u poslednjih pet meseci lekarima se obratilo 68.745 bolesnika. Virus je laboratorijski dokazan kod 82 osobe. Naravno, uvek je daleko veći broj obolelih, koji su odlučili da se sa virusima bore sami. Infektolog docent dr Goran Stevanović, direktor Klinike za infektivne bolesti\n23.02.2016 u 13:15\nŠta izaziva ptičji grip?\nSojevi influenca virusa A: Ptičji grip je zarazna bolest ptica koju uzrokuju pojedini sojevi influence virusa A. Virus influence izuzetno je varijabilan i podložan stalnim genetičkim promenama pa se pojavljuje u velikom broju podtipova i sojeva, od kojih samo manji broj dovodi do izražene bolesti kod ptica. Jedan takav patogeni soj (podtip H5N1) prvi put je zabeležen 1997. godine u Hongkongu i od tada se proširio velikim delom Azije i istočne Evrope. Ukupan broj ptica koje su umrle od njega ili su usmrćene zbog sprečavanja širenja zaraze procenjuje se na oko 120 miliona. Još od te 1997. naučnicima su poznate veće ili manje epidemije različitih tipova ptičjeg gripa, pre svega na prostorima Azije, ali i Evrope. Kao i kod nekih drugih sojeva ptičjeg gripa, za patogeni soj H5N1\n19.02.2016 u 23:20\nOgraničene posete u bolnicama zbog gripa\nZbog porasta broja obolelih od sezonskog gripa zabranjene su posete pacijentima na Klinici za infektivne bolesti Kliničkog centra Srbije i u KBC „Zvezdara”, a u ostalim bolnicama KCS-a redukovane su na pola sata i ograničene na jednu osobu. Oni koji imaju simptome gripa ili respiratorne infekcije ne bi trebalo da posećuju pacijente koji leže u bolnicama kako bi se izbegle zaraze i dodatno pogoršanje njihovog zdravstvenog stanja. Podaci Gradskog zavoda za javno zdravlje pokazuju da je u protekloj nedelji u 109 slučajeva zabeleženo oboljenja sličnih gripu, dok je 14.400 ljudi potražilo pomoć lekara zbog respiratornih infekcija. Uporni kašalj Više problema od gripa građani ovih dana imaju zbog upornog kašlja, koji traje nedeljama. Kada dođu kod lekara, pacijenti\n28.01.2016 u 09:42\nU Srbiji nema zabeleženih slučajeva Zika virusa\nU Srbiji nema zabeleženih slučajeva zaraze Zika virusom, rekla je danas direktorka Kancelarije Svetske zdravstvene organizacije u Srbiji Miljana Grbić. Posle Južne i Severne Amerike, prvi slučajevi zaraze virusom Zika, koji prenose komarci, potvrđeni su i u Portugaliji i Danskoj, a virus je potvrđen u 23 zemlje gde je inficirano više hiljada ljudi.Miljana Grbić je rekla za RTS da se povećava broj novoinficiranih Zika virusom, ali da broj obolelih nije tako veliki. „Oko 20 odsto je obolelih, sa blagim simptomima koji prolaze za dva do sedam dana”, rekla je ona. Prema njenim rečima, najčešće je reč o glavobolji, osipu na koži, crvenilu oko očiju.Ona je rekla da u Srbiji nema zabeleženih slučajeva. Šefica Kancelarije ZSO u Srbiji kazala je da ne postoji lek, niti vakcina za taj


Reginalna kancelarija Monte Credit-a se nalazi u Podgorici i vrši nadzor rada 8 poslovnih jedinica – 4 filijale (Podgorica, Berane, Niksic, i Budva) zajedno sa drugih 6 pod-kancelarija. (Pljevlja, Bijelo Polje, Mojkovac, Herceg Novi,Bar i Ulcinj).\nTokom poslednje 3 godine, a na osnovu detaljne analize kompanije, kao i finansijskih i tržišnih kretanja u zemlji, crnogorska kompanija je restruktuirana. Nakon restrukturiranja i unutrašnje reorganizacije u ljudskim resursima i operativnoj organizaciji, prirodan naredni korak je bila i eksterna izmena - rebrendiranje. Obe strategije su primenjene u poslovanju zbog održivosti i orjentisanosti kompanije klijentima.\nPrestrukturiranje – na osnovu postavljenih kriterijuma, kao što su potencijalna veličina tržišta, broj trenutnih klijenata, lokacija kancelarija i ruralna penetracije, Podgorica, Berane, Nikšić i Budva su ostale poslovne jedinice dok su ostale postale satelitske kancelarije pod njihovim upravljanjem i administracijom. Upravljačka struktura se sastoji od jednog operativnog menadžera, koji nadgleda rad menadžera filijala i izveštavaju direktora za Crnu Goru. Kako bi kompanija postala operativnija, kako bi se obezbedila ravnomerna raspodela posla i da bi postojala efektivnija kontrola, sektor rizik, pravna služba i služba naplate, naplata kredita i administracija su centralizovane. Istovremeno, zbog uvođenja profesionalnih principa ljudskih resursa, za strateške pozicije su angažovani kvalifikovani profesionalci.\n(Regional and Branch)\nMoskovska 93, 81000 Podgorica\n+382 20 643 455\n+382 20 643520, +382 20643521\nPolimska P+7, 84 300 Berane\n051/ 230 290, 20 20 27\nTrg Ljubomira Bakoca, 84205 Mojkovac\n050/ 470 102, 067 202 026\nAlekse Backovica S 115, 81400 Nikšić\n040/ 220 008, 067 202 025\nPLJEVLJA (sub-office) III Sandžačke bb, 89000 Pljevlja\n052/ 300 320, 067/ 202 029\nBAR (Branch) Jovana Tomaševića E-5, zgrada ''Crnotravac'',\n030/ 315 995, 067 212 050\nRozino bb, 86000 Budva\n033/403 512, 067/ 212 050\nHERCEG NOVI (sub-office)\nNjegoseva 136, 85340 Herceg Novi\n031/ 580 565, 067 212 080


Generalni sekretar OSCE-a: Rizično je održati izbore bez izmjena Izbornog zakona BiH – RTV BPK\n“Veoma je važno istaći da je ostvaren određeni napredak u proteklim godinama u implementaciji reformske arende, ali zabrinut sam zbog polariziranog stanja. Negativna retorika političkih lidera podriva do sada ostvareni napredak i onemogućava iskorak, davanje doprinosa ostvarenju reformi i usporavanje na tom putu je nepotrebno. Potakao bih političke lidere da se više potrude da ostvare kompromise u korist građana ove zemlje i naroda”, rekao je Greminger.\n“Stranke se moraju snažnije angažovati i dati prednost dugoročnim koristima umjesto kratkoročnoj političkoj dobiti. Potrebno je naći kompromis prije maja ove godine. Vrijeme ističe”, naglasio je dodavši da bi bilo rizično ući u izbore a da se ne zna kako će implementirati izborne rezultate.\nTakođer, osvrnuo se na posjetu školama u Vitezu i Travniku, gdje još funkcioniše sistem “dvije škole pod jednim krovom”, naglasivši kako BiH ne može postati prosperitetna zemlja bez inkluzivnog i kvalitetnog obrazovanja bez diskriminacije.\n“Djeca iz cijele BiH predstavljaju sadašnjost i budućnost i zaslužuju jednake prilike i kvalitetno obrazovanje. Nažalost, neki lideri često koriste djecu za ostvarenje političkih ciljeva. Dvije škole pod jednim krovom je bila urgentna mjera uvedena prije 15 godina i tada je imala smisla, to je bilo pragmatično rješenje. Ali 15 godina kasnije održavanjem ovog sistema betonirate segregaciju i to predstavlja rizik za nastavak diskriminacije. Mi ne možemo promijeniti sistem, ali možemo pružiti podršku vlastima ove zemlje da pronađu način uspostavljanja integriranog sistema obrazovanja koji će doprinijeti prevazilaženju međunarodne segregacije i ujedinjenu”, rekao je.\nOdao je priznanje srednjoškolcima Jajca koji su uspjeli spriječiti daljnje podjele otvaranjem nove škole po principu “dvije škole pod jednim krovom”. Upozorio je da je dužnost lidera pronaći dugoročno rješenje.\n“Obrazovanje bez političkog utjecaja je vrlo važno za prevazilaženje razlika i kvalitetno obrazovanje. OSCE je spreman i dalje pružati pomoć BiH na njenom putu ka EU”, kazao je.\nKada je riječ o borbi protiv korupcije, kazao je kako su analizirali 67 okončanih predmeta u vezi s korupcijom, u što je uložen ogroman trud, te napravili niz preporuka kako bi osnažili sistem pravosuđa. Cjelokupan izvještaj “Praćenje procesuiranja predmeta korupcije u BiH” bit će predstavljen danas na konferenciji Misije OSCE-a u BiH.


Dodik: Ne nameravam da se odazovem na poziv Tužilaštva BiH\nSvet Autor:Beta22. avg. 202108:08\nSrpski član Predsedništva BiH Milorad Dodik izjavio je da ne namerava da se odazove na poziv Tužilaštva BiH da bude saslušan u vezi sa prijavama podnetim protiv njega za negiranje genocida.\nDodik je rekao da formiranje predmeta u Tužilaštvu BiH u vezi sa nametnuti zakonom o zabrani negiranja genocida „vidi kao sled koji ide ka raspadu BiH“.\nPrema njegovim rečima, BiH ne može da živi tako što se, kako je naveo, Bošnjaci raduju, jer imaju Visokog predstavnika koji isključivo radi protiv Srba.\nDodik je ponovio je da će svaki gradjanin Republike Srpske, koji „bude uznemiravan“ zbog nametnutih odredaba zakona o zabrani negiranja genocida, biti zaštićen.\n„Nemam se nameru odazvati ni njima (Tužilaštvu BiH) ni bilo kojem drugom, ali nameravam ići u Sarajevo. Baš me interesuje kako će se ponašati“, naveo je Dodik, ne pojašnjavajući zašto će ići u Sarajevo.\nSarajevski portal istraga.ba je preneo da Dodik nije dobio poziv za saslušanje zbog negiranja genocida, već da, prema izvorima ovog portala, treba biti saslušan u svojstvu oštećenog, odnosno zbog pretnji koje su mu upućene putem društvenih mreža.\nDodik je dalje ocenio da je pravi cilj bivšeg Visokog predstavnika Valentina Incka, koji je sedam dana pre okončanja mandata nametnuo zakon o zabrani negiranja genocida, kao i onih koji su ga podržali bio da dodatno naprave raskol.\n„Mi ne priznajemo taj Sud, ne priznajemo njihove aktivnosti. Nećemo ih priznati nikada, ako misle da imaju moć da nas hapse i teraju po zatvorima onda nek izvole odmah da krenu, dugog načina nema. Svaki gradjanin Republike Srpske, za koga saznamo da je zbog toga bio uznemiravan, biće zaštićen“, kazao je je Dodik za Radio.televiziju RS (RTRS).\nTužilaštvo BiH je do sada zaprimilo 29 prijava kršenja zakona o zabrani negiranja genocida, medju kojima je i prijava protiv srpskog člana Predsedništva BiH Milorada Dodika, saopšteno je iz ove institucije BiH.\n„Posle odluke bivšeg Visokog predstavnika u BiH Valentina Incka o dopuni Krivičnog zakona BiH, kojima se zabranjuje i zakonom kažnjava negiranje genocida, zločina protiv čovečnosti i ratnih zločina, u Tužilaštvu BiH do danas je zaprimljeno 29 prijava, medju kojima i prijave protiv Milorada Dodika“, saopšteno je u petak iz ove pravosudne institucije.\nNije navedeno da je Dodiku upućen poziv na saslušanje u vezi sa negiranjem genocida.


Humboldt-Balkan Cosmos je …\nDemarkacija i prevazilaženje granica sa/u Jugoistočnoj Evropi\nDiscoursive inclusion und exclusion of Muslims and Jews in South Eastern Europe\nStudijsko putovanje „Demarkacija i prevazilaženje granica sa/u Jugoistočnoj Evropi“ finansirano je od strane Nemačke službe za akademsku razmenu (DAAD) i međunarodnog je karaktera, budući da okuplja učesnike iz više zemalja. Jedan od osnovnih ciljeva putovanja jeste da omogući istraživanje oslobođeno od postojećih društvenih paradigmi, poput hijerarhijskog odnosa između profesora i studenata, istraživača i njihovog predmeta istraživanja i konvencionalne metodologije, orijentisane isključivo na učionicu.\nTokom putovanja, učesnici će imati priliku da se bliže upoznaju sa turskom, albanskom i slovenskom muslimanskom zajednicom, kao i sa specifičnom dijalektikom kako ljudi vide sebe, a kako ih drugi percipiraju, kao i o pitanjima integracije i segregacije.\nMladi akademici će obavljati svoja istraživanja o islamu na Balkanu, a potom će i predstaviti svoje rezultate. U tom pogledu, ova internet stranica je namenjena grupisanju i sumiranju naših utisaka, iskustava i zaključaka sa terena.\nOvo DAAD putovanje je deo akademskog dijaloga između Nemačke i zemalja Jugoistočne Evrope. Time će Katedra za slavinistiku Humbolt Univerziteta u Berlinu proširiti svoje delovanje, zaokružiti dosadašnji uticaj i ostvariti treću misiju Univerziteta.\nFinansirano pomoću DAAD-a


Tag / Jetra / Vesti online\nŠest vežbi koje poboljšavaju rad jetre i ponovo je vraćaju u život (VIDEO)\nJetra je važna jer razgrađuje nutrijente koje smo uneli i čini ih dostupnim celom našem telu. To bi trebalo negovati, a može i posebnim fizičkim aktivnostima, odnosno vežbanjem.\nOvakvim doručkom smanjićete rizik od raka jetre za 40 odsto\nUkoliko se za doručak opredelite za cela zrna žitarice i obogatite vaš obrok vlaknima, smanjićete rizik od raka jetre.\nAko redovno pijete limunovu vodu, očekujte sledeće\nCrno na belo: Abidal se brani fotografijom s polubratom u bolničkoj postelji\nNekadašnji fudbaler Barselone je ustao u odbranu časti svoje i Žerara koji mu je dao jetru za presađivanje.\nBarselona poriče da je jetra za Abidala nabavljena na crnom tržištu\nKatalonski tim s gnušanjem ističe da neprimereni mediji bacaju ljagu na ugled i bivšeg fudbalera, koji se izborio s teškom bolešću.\nAko imate ovakvu mokraću, hitno kod lekara


završen tečaj za policijske službenike – Radio Vitez\nzavršen tečaj za policijske službenike\n27. travnja 2012. 13:11 27. travnja 2012.\nUručivanjem certifikata polaznicima-policijskim službenicima iz BiH, koji će biti upućeni u operacije potpore miru pod okriljem Ujedinjenih naroda (UN), danas je na prigodnoj ceremoniji u Centru za obuku za operacije potpore miru (PSOTC) u kampu Butmir (Sarajevo) ozvaničen završetak dvosedmičnog kursa, realiziranog u skladu s UN-standardima.\nCertifikate, u povodu uspješno okonačne obuke koja je prvi put izvedena u Bosni i Hercegovini, dobilo je 30 pripadnika policijskih agencija iz BiH, među kojima je devet žena. Istovremeno, certfikate je dobilo i pet instruktora, među kojima i jedan iz Ureda UNDP-a u BiH, a najboljim polaznikom proglašena je mlađa policijska inspektorica Senka Sojkić. Sudionike ceremonije pozdravili su pomoćnik ministra odbrane BiH Ahmet Hadžiomerović, šef Kabineta zamjenika ministra sigurnosti BiH Tomislav Limov i komandant PSOTC-a brigadir Kenan Dautović, naglašavajući da je BiH napravila još jedan značajan iskorak, te preuzimanjem međunarodnih obaveza na planu obuke za mirovne misije pod okriljem UN-a, pokazala da je kredibilan partner u jačanju globalne sigurnosti. Istaknuto je, istovremeno, da je obuka, realizirana u PSOTC-u na temelju ranijeg sporazuma s Ministarstvom sigurnosti BiH, dobila najviše ocjene od UN-ovog dužnosnika iz Odjela za mirovne operacije, što otvara mogućnost da PSOTC dobije certifikat UN-a za spomenutu vrstu obuke. Usto, najavljeno je da će PSOTC, koji je osnovan 2003. godine kao multinacionalni projekt 18 zemalja, naredne godine preći u vlasništvo BiH i potpuno se inkorporirati u strukturu Oružanih snaga BiH. Kako je rečeno, policijski službenici iz BiH trenutno su angažirani u UN-ovim mirovnim misijama u Sudanu, na Kipru i u Liberiji. Inače, BiH je u mirovnim operacijama pod okriljem UN-a prisutna već deset godina, i od prve takve misije u Istočnom Timoru do danas, na tom planu angažirano je 155 policijskih službenika iz BiH. Završnoj ceremoniji u PSOTC-u, upriličenoj u povodu okončanja kursa, realiziranog od 17. do 27. aprila, prisustvovali su dužnosnici ministarstava obrane i sigurnosti BiH, entitetskih i kantonalnih ministarstava unutarnjih poslova, Policije Brčko Distrikta te policijskih agencija u sastavu Ministarstva sigurnosti.\nPrevious ArticleSudionici skupa “Hrvatski mučenici” pozvali vlast da osudi komunizamNext ArticleUručene zlatne i srebrene plakete u povodu Dana općine Vitez


► Dimitrije Boarov: Plan pre vlade\nIako nova vlada Srbije još nije na vidiku, u javnosti se razvila diskusija šta bi ona trebalo da preduzme kako bi dodatno pomogla našoj privredi da se spase od problema koje joj nameće produžena “koronarna epidemija”. Neko će reći da je to logično, te da bi izbor vlade trebalo da bude povezan s planom borbe sa svetskom, i s njom povezanom domaćom ekonomskom recesijom. Ta logika, međutim, važila bi u zemljama koje imaju parlamentarnu demokratiju u kojoj naspram vladajućih političkih stranaka stoje i relevantne opozicione snage koje vrše pritisak da se izaberu neka drugačija rešenja i koje su spremne da koaliraju sa vlašću ukoliko se ta vlast opredeli za opcije koje one zagovaraju.\nPošto kod nas sada uopšte nema tih opozicionih parlamentarnih snaga, sve se svodi na “borbu mišljenja” pojedinih institucija i pojedinih stručnjaka sa stavovima koje iznosi “centar moći” u državi, oličen u predsedniku države, dok parlamentarne stranke zainteresovane da participiraju u novoj vladi nude svoje kadrove sa jednom jedinom ponudom – da će verno slediti politiku koju će voditi taj “centar moći”. To je, kako vidimo u slučaju Socijalističke partije Srbije, dovelo do gotovo komične situacije da šef te partije Ivica Dačić praktično kaže – odredite nam ulogu ili u vlasti ili u opoziciji, nama odgovara i jedno i drugo jer smo spremni da vas odano pratimo.\nIstina, šef SPS-a je u razgovorima sa predsednikom Aleksandrom Vučićem (u protekli ponedeljak), prema šturim i posrednim izveštajima i izjavama, ipak spomenuo da nudi saradnju i “u naredne dve godine”, što bi trebalo da znači da je njegov “ulog” za nastavak učešća i u novoj vladi buduća podrška aktuelnom predsedniku na budućim predsedničkim izborima kroz dve godine (navodno oko 10 odsto biračkog tela). Prema onome što je dospelo do javnosti, izgleda da o nekom planu SPS-a za oporavak srpske privrede posle udara covida-19, nije bilo mnogo reči. Ivica Dačić je u svojoj izjavi spomenuo samo patriotska i nacionalna pitanja.\nKad je reč o stavovima institucija u pogledu plana pomoći privredi u kriznom razdoblju, koje će se prema svim procenama produžiti i na iduću 2021. godinu, mišljenja su uglavnom podeljena. Fiskalni savet je pre neki dan saopštio da je protiv najave predsednika Vučića da će se iduće godine nastaviti politika povećanja zarada u javnom sektoru jer smatra da država nema više dovoljno resursa za takvu snažnu intervenciju, pošto je već u ovo predizborno razdoblje ušla sa povećanjem tih plata od 10 odsto i pošto se “neracionalno zadužila” radi isplate po 100 evra svim punoletnim građanima, navodno radi oživljavanja tražnje u vreme korona-krize. Zbog toga će, kaže Fiskalni savet, već ove godine deficit države iznositi oko sedam odsto BDP-a Srbije, a javni dug će premašiti 60 odsto BDP-a.\nKlub Privrednik, koji okuplja najbogatije srpske preduzetnike, sudeći prema intervjuu Zorana Drakulića, predsednika tog kluba (u Danasu od 20. jula), procenjuje da država mora izaći s novim paketom pomoći srpskim privrednicima jer oni pune budžet, pa ako listom odu u stečaj, i budžet će se veoma smanjiti. On pri tome kaže da je udeo javnog duga u BDP-u trenutno manje bitan, što se vidi i po evropskim antikriznim politikama.\nIz Privredne komore Srbije stižu glasovi da se analizira kako bi se “snajperskim” potezima u nekom drugom krugu podrške, dakle veoma ciljanom pomoći, spasli oni koji su doista ugroženi, što je uvek rizično. Kad se vodi veoma selektivna ekonomska politika tu uvek vreba rizik da se privrednici podele na “naše” i “njihove”, što ruši sve principe tržišne ekonomije.\nIz sindikalnih organizacija stižu upozorenja da će, navodno, ako se nešto ne preduzme, na stotine hiljada radnika ostati bez posla i traži se hitna intervencija države.\nDakle, zapravo se još ne vide neki racionalni i zaokruženi predlozi kako da država pomogne privrednicima da preguraju posledice korona-krize. U takvoj situaciji bizarno je što se mnogi otimaju da uđu u novu vladu Srbije, kad im samo prete “krv, znoj i suze”. Ili znaju da je odgovornost na nekom drugom, a privilegije su tu gde u Srbiji večito jesu.


Mustafa: Za saradnju smo sa Beogradom ali nećemo podleći pritiscima\nPredsednik Nacionalnog saveta Albanaca (NSA) Ragmi Mustafa pozvao je ministra državne uprave i lokalne samouprave Srbije Branka Ružića "da se fokusira na ispunjavanju svojih zakonskih i insitucionalnih obaveza prema Albancima koji žive u opštinama Bujanovac, Preševo i Medveđa povodom političkih napada od strane pojedinih političara", umesto komentara da "NSA zloupotrebljava svoju funkciju".\nU saopštenju NSA koje je dostavljeno medijima navodi se da je "Nacionalni savet spreman za institucionalnu saradnju ali da neće podleći pritiscima i pretnjama", kako je ocenjena izjava ministra Ružića koja je objavljena na internet stranici ministarstva.\nU toj izjavi, Ružić je ocenio da je "nedopustivo da predstavnici tela čiji se rad finansira novcem svih građana Srbije...postupaju politički suprotno interesima svoje države i zajednice koju predstavljaju".\nIz Nacionalnog saveta Albanaca navode da, između ostalog Ministarstvo državne uprave i lokalne samouprave "nije poštovalo odluku Nacionalnog saveta Albanaca o imenovanju naselja i ulica u opštini Medveđa", što je kako navode "suprotno Zakonu o nacionalnim savetima nacionalnih manjina", kao i da "u okviru ministarstva radi 43 inspekcija u kojima za opštine Preševo, Bujanovac i Medveđa nema nijednog albanskog inspektora".\nMinistar Ružić reagovao je na zahtev Nacionalnog saveta Albanaca upućenog kosovskim vlastima da "se izuzmu Albanci iz opština Preševo, Bujanovac i Medveđa iz odluke o nepriznavanju srpskih pasoša". U tom zahtevu NSA je navela i da "pozdravlja odluke kosovskih vlasti u cilju jačanja državnosti".


Ustavni sud BiH odbio zahtjev RS, 9. siječanj neustavan | Autonomija\nUstavni sud BiH usvojio je i mjeru kojom se privremeno obustavlja Odluka o raspisivanju refenduma u RS, zakazanog za 25. rujan\nNakon više od sedam sati u Sarajevu je završena 99. plenarna sjednica Ustavnog suda Bosne i Hercegovine, na kojoj je odbijen zahtjev Narodne skupštine Republike Srpske (NSRS) za preispitvanje odluke ovog suda, čime je konačno potvrđeno da se 9. siječanj smatra neustavnim.\nUstavni sud BiH usvojio je i mjeru kojom se privremeno obustavlja Odluka o raspisivanju referenduma u RS, zakazanog za 25. rujan.\nPotpredsjednik Narodne skupštine RS Ramiz Salkić izjavio je za RSE kako su odluke Ustavnog suda bile očekivane.\n„U ovom trenutku za mene je najvažnije da je Ustavni sud BiH pokazao svoju principijelnost i ostao do kraja pri svojoj ranijoj odluci, jer NSRS nije ponudila ništa novo kako bi se utvrdila revizija prethodne odluke. Za očekivati je bilo da će Ustavni sud izreći privremenu mjeru obustave provođenja referenduma“, navodi Salkić, te dodaje:\n„Evidentno je da se referendum provodi kao vid političkog pritiska na Ustavni sud. Ovo je bilo očekivano i, naravno, ostale institucije koje štite ustavni poredak BiH trebaju da u narednom periodu reagiraju.“\nPredsjednik Republike Srpske (RS) Milorad Dodik izjavio je novinarima, povodom današnje odluke Ustavnog suda BiH, da nema odlaganja referenduma i pozvao građane Republike Srpske da 25. rujan izađu na referendum o Danu RS.\n„Nisam ni očekivao drugačije ponašanje političkog organa koji sebe naziva Ustavnim sudom. U kontinuitetu politički pogrešnih odluka na štetu srpskog naroda, ništa nije iznenađujuće“, riječi su Dodika.\nOn je naglasio da Ustavni sud BiH ne može obustaviti odluku Narodne skupštine Republike Srpske.\nPredsjedavajući Predsjedništva Bosne i Hercegovine Bakir Izetbegović je u izjavi za bh. medije nakon odluke Ustavnog suda, kazao da se nada da će Milorad Dodik sada odustati od referenduma u Republici Srpskoj.\n„Nadam se da će Dodik odustati od referenduma jer, nakon odluke Ustavnog suda o uvođenju privremene mjere, nastavak aktivnosti na organizaciji referenduma predstavlja nedvosmisleno kršenje Dejtonskog mirovnog sporazuma i kazneno djelo suprotstavljanja odlukama Ustavnog suda BiH koje može biti sankcionirano članom 239 Krivičnog zakona BiH“, navodi Izetbegović.\nPotpredsjednik Srpske demokratske stranke (SDS) Ognjen Tadić najavio je „ogroman otpor građana Republike Srpske“ prema ovoj odluci.\n„Ustavni sud Bosne i Hercegovine ostao je dosljedan svojoj nedosljednosti kada je u pitanju zaštita ustavnosti Bosne i Hercegovine i ponovo je zloubotrijebio pravila da donese još jednu političku odluku“, ocjenjuje Tadić.\nŠefik Džaferović, potpredsjednik Stranke demokratske akcije (SDA) i zamjenik predsjedatelja Zastupničkog doma Parlamenta BiH prokomentirao je današnju odluku Ustavnog suda BiH riječima da je „potpuno očekivana“.\n„Više je nego jasno da ne postoje nikakve nove okolnosti koje, da su postojale u vrijeme donošenja odluke Ustavnog suda o neustavnosti 9. januara, bi bitno drugačije utjecale na postupanje Ustavnog suda BiH. Prema tome ova današnja odluka je sasvim logičan slijed okolnosti“, konstatira Džaferović.\nGrađanski savez (GS) pozdravlja odluku Ustavnog suda BiH da odbije zahtjev entitetske skupštine RS-a za reviziju odluke o tzv. Danu RS.\nAko je ikada i bilo, od danas, kako navode u saopćenju, nema sumnje u dvije stvari „da je neustavan 9. januar odnosno da je protivustavan i protivzakonit referendum koji režim Milorada Dodika planira održati 25. septembra“.\n„Mi u GS-u želimo ovim putem pozvati i ostale organe vlasti, od Predsjedništva, preko Vijeća ministara, pa sve do federalnih i kantonalnih vlasti da pod hitno poduzmu sve zakonske mjere za zaštitu ustavnosti, zakonitosti, suvereniteta i integriteta Bosne i Hercegovine“, stoji u priopćenju ove stranke.\nAmbasada Sjedinjenih Američkih Država u BiH poziva sve strane da poštuju današnju odluku Ustavnog suda BiH.\n„Nadležnost Suda je jasno definisana u Aneksu 4 Daytonskog mirovnog sporazuma čime se Sud ovlašćuje za rješavanje sporova između različitih nivoa vlasti. Nepoštivanje odluke Suda bi značilo podrivanje pravne države, stavljanje RS u izolaciju i nesigurnost i direktno osporavanje državnog pravosuđa. Ovakve politike nisu u interesu građana Bosne i Hercegovine, time ni građana Republike Srpske, jer se svi oni suočavaju sa brojnim socijalnim i ekonomskim problemima“, navodi se u saopćenju Ambasade, te dodaje:\n„Ukoliko se, uprkos odluci Ustavnog suda, nastavi sa aktivnostima vezanim za referendum, to će predstavljati prijetnju vladavini zakona, te na taj način i prijetnju stabilnosti, sigurnosti i prosperitetu zemlje.“\n(Ivan Katavić, Slobodna Evropa)


Dečak iz Holandije jedini preživeli u avionskoj nesreći u Libiji. 103 osobe poginule kada je pri sletanju eksplodirao avion.\nDečak iz Holandije jedini preživeli u avionskoj nesreći u Libiji. 103 osobe poginule kada je pri sletanju eksplodirao avion. 12.Maj.2010, 14:45, Izvor: TV Avala\nOsmogodišnji dečak iz Holandije jedini je preživeli u avionskoj nesreći koja se danas dogodila prilikom sletanja aviona libijske kompanije iz Johanesburga na aerodrom u Tripoliju u kojoj je poginulo preko sto ljudi, rekao je izvor na aerodromu.Pogledaj vesti o: Tripoli\n12.Maj.201012.Maj.2010: Svet12.Maj.2010: TV AvalaDan pre: 11.Maj.2010Dan pre: SvetDan pre: TV AvalaDan posle: 13.Maj.2010Dan posle: SvetDan posle: TV Avala


Radnicima Krušika knjižice overene do izbora | CEMAFORUM.rs\nDirektorka Jovanka Andrić, koja je na to mesto imenovana krajem juna ove godine, juče je u kratkom razgovoru Danasu rekla da je na putu zbog čega ne može da govori o ukupnim opterećenjima fabrike ali je obećala da će odgovoriti na pitanja postavljena mejlom.\nU ranijim izjavama za medije Andrić je rekla da je na trenutno smanjenu likvidnost fabrike uticala „negativna medijska kampanja vođena protiv Krušika više od dve godine u kontinuitetu, broj zaposlenih koji prevazilazi realne potrebe, kao i dugovanja prema dobavljačima koja su dostigla kulminaciju u poslednjem kvartalu 2019. godine“.\nPodsetimo, Krušik je polovinom 2019. dospeo u žižu javnosti nakon što je uzbunjivač, radnik Aleksandar Obradović ukazao na po fabriku štetnu saradnju sa preduzećem GIM, u kojoj je posredovao otac tadašnjeg ministra policije a sada odbrane Nebojše Stefanovića.\nObradović je objavio da je GIM za kupce u Saudijskoj Arabiji dobijao velike količine oružja i opreme po niskim cenama, nižim i od cenovnika koji je važio za državnu firmu koja trguje oružjem Jugoimport SDPR, da nisu bili uplaćivani avansi i istovremeno su otpisivani neki troškovi prevoza, što nisu bile niske cifre.\nPrava afera izbila je kad je otkriveno da se oružje iz Krušika našlo na ratištu u Dombasu, u rukama ukrajinske vojske.\nNa to je ukazao u svojoj emisiji ruski novinar Jevgenioj Primakov, inače poslanik Putinove stranke u Dumi, koji je tvrdio da srpske vlasti pokušavaju da sakriju trgovanje oružjem u koje su umešani najviši državni funkcioneri. Istovremeno, prema tvrdnjama medija, hakeri iz Srbije oborili su specijalizovani bugarski sajt Arms voč kada je sa mnogo više detalja objavio tekst o trgovanju oružjem iz naših fabrika.\nEpilog još nije na vidiku. Umesto otvaranja istrage, septembra 2019. uhapšen je uzbunjivač, Obradović, i tek pod pritiskom javnosti umesto u zatvoru tri meseca je proveo u kućnom pritvoru.\nOptužnica protiv njega još nije podignuta jer ni istraga koju vodi Tužilaštvo za organizovani kriminal nije okončana, a za dve godine ispitana su dva svedoka. Agencija za borbu protiv korupcije nije našla da postoji problem jer je posrednik za GIM bio otac ministra.\nPreduzeće GIM, u stopostotnom vlasništvu Gorana Todorovića, svoj uspon počinje 2016. godine, od uspostavljanja saradnje sa Brankom Stefanovićem, ocem ministra Nebojše Stefanovića, koji se u raznim situacijama predstavljao kao posrednik, pravnik te firme ili njen zastupnik. U toj godini, GIM je ostvario prihod iz poslovanja od 38,8 miliona i dobit od milion dinara, a već naredne se prihodi penju na 975 a dobit čak na 145 miliona. U 2018. se prihodi uvećavaju na 1,9 milijardi, dobit ostaje relativno ista, 148 miliona a broj zaposlenih se sa četiri uvećava na devet, kasnije na 11. Otkrivanje afere sredinom 2019. odmah se odrazilo i na finansije – prihodi su prepolovljeni, spali su na milijardu, kao i dobit koja se spustila na 65 miliona. U prošloj godini nastavljen je isti trend opadanja prihoda (543 miliona) dok je prvi put u poslednjih pet godina zabeležen gubitak od 384,5 miliona dinara.


Đukanović primio akreditivna pisma novih ambasadora | MTELCG\nĐukanović primio akreditivna pisma novih ambasadora\n01.07.2019. | 19:02 > 19:20\nĐukanović je primio akreditivna pisma novoimenovanih, izvanrednih i opunomoćenih ambasadora Argentine Estanislaa A. Zavelsa, Finske Kima Lahdevirta, Malte Karla Ica, Irak Fakhrija Hasanija Mahdija Al Ise i San Marina Silvije Bolini.\nSavremeno crnogorsko društvo teži da pripada evropskom sistemu vrijednosti, rekao je predsjednik Crne Gore, Milo Đukanović, informišući novoimenovane ambasadore o kontinuiranom i dinamičnom napretku države ka ostvarivanju strateških ciljeva.\n"Đukanović je informisao novoimenovane ambasadore o kontinuiranom i dinamičnom napretku Crne Gore ka ostvarivanju strateških ciljeva, ističući da savremeno crnogorsko društvo teži da pripada evropskom sistemu vrijednosti", kaže se u saopštenju.\nKako je saopšteno, on je nakon prijema akreditivnih pisama, pojedinačno primio ambasadore i poželio im dobrodošlicu u Crnu Goru i Prijestonicu, kao i uspješno obavljanje diplomatske misije u obostranom interesu.\nOn je istakao da Crna Gora posvećeno radi na reformama u cilju daljeg demokratskog i ekonomskog razvoja, što je vrednovano u međunarodnoj zajednici i potvrđeno prijemom Crne Gore u NATO i kroz pozitivne ocjene za napredak države u evropskoj integraciji.\nU razgovoru sa ambasadorom Argentine, kazao je da Crna Gora pridaje veliku pažnju saradnji sa tom zemljom, imajući u vidu brojnu dijasporu i intenzivne odnose koje ima sa njima.\n”Drago nam je što smo posvjedočili da su oni veoma lojalni svojoj državi Argentini, istovremeno čuvajući veze sa zemljom porijekla. Naši iseljenici učvršćuju most saradnje između dvije zemlje”, kazao je Đukanović.\nUz podsjećanje na nedavnu posjetu Buenos Airesu i susret sa predsjednikom Makrijem, istakao je da Crna Gora prati aktuelne prilike u toj zemlji i cijeni konstruktivnu ulogu Argentine u tom dijelu svijeta, u interesu ukupnog prosperiteta.\nU kontekstu unapređenja bilateralnih odnosa, Đukanović je ukazao na mogućnosti saradnje u oblasti ekonomije i snažnije prisustvo ekonomskih partnera u regionu, za šta Crna Gora može biti logistički partner. Iskazan je interes i za saradnju u poljoprivredi i vinogradarstvu, i posebno kulturi u cilju bržeg i snažnijeg povezivanja naroda dvije zemlje.\nZavels je zahvalio Predsjedniku i Crnoj Gori za doprinos naših iseljenika argentinskom društvu.\n"Argentina veoma cijeni i prepoznaje doprinos koji su crnogorski iseljenici dali oblikovanju savremene Argentine", kazao je Zavels.\nCijeneći razvoj turizma u Crnoj Gori, iskazao je interesovanje za transfer iskustava u toj oblasti i punu spremnost da svoj mandat posveti stvaranju još čvršćih veza u međudržavnoj saradnji.\nAmbasador Finske predao je akreditivna pisma simbolično, na dan početka predsjedavanja te zemlje Evropskoj uniji.\nĐukanović je čestitao preuzimanje te dužnosti i iskazao očekivanje da će Finska, kao i uvijek, dati prepoznatljiv doprinos, imajući u vidu i kontinuiranu podršku te zemlje našem regionu na planu evropske i evroatlantske integracije.\n"Ovo je region koji još uvijek ne živi evropskim vrijednostima. Zaostajanje za razvijenom Evropom, porodilo je i deficit u demokratskom razvoju, netoleranciju i sukobe", kazao je Đukanović.\nZato je, kazao je on, učvršćivanje stabilnosti interes regiona, "ali i Evrope i zato pokušavamo sve naše evropske partnere da uvjerimo u važnost politike proširenja i ujedinjenja".\nLahdevirt je ukazao na prioritete predsjedavanja, dominantno pitanja životne sredine i vladavine prava, ističući da njegova zemlja dijeli viziju da Zapadni Balkan mora da ima kredibilnu perspektivu članstva u EU, i da će Finska u svojstvu predsjedavajućeg djelovati kao iskren i pouzdan posrednik u tom procesu.\nObostrano je ocijenjeno da su dobri politički odnosi, solidna osnova za nastavak i jačanje saradnje na polju energetike, turizma, kao i obrazovanja i tehnološkog razvoja.\nĐukanović iskazao je zadovoljstvo bilateralnom saradnjom Crne Gore i Malte u regionalnim inicijativama.\nZahvalio je ambasadoru Malte na podršci strateškim opredjeljenjima Crne Gore da bude dio evropskog i evroatlantskog sistema vrijednosti.\nĐukanović je rekao da u skladu sa posvećenošću nastavku dinamičnog ekonomskog razvoja, Malta Crnoj Gori može biti dobar partner i uzor.\nIco je uz pozdrave najviših državnih zvaničnika Đukanoviću, ocijenio da mali narodi mogu izuzetno dobro sarađivati i davati podršku jedni drugima. Kao čelnik malteške vaterpolo reprezentacije iskazao je visoko poštovanje za naše igrače u toj zemlji.\nĐukanović je u razgovoru sa ambasadorom Iraka podsjetio na tradiciju prijateljstva dvije zemlje iz perioda jugoslovenske zajednice i Pokreta nesvrstanih zemalja, koje Crna Gora njeguje i poštuje.\nOdao je priznanje za doprinos te zemlje stabilnosti u regionu i inicijativnosti za formiranje globalne koalicije za borbu protiv terorističkih organizacija.\n"Crna Gora nastoji da bude dobar partner u međunarodnim inicijativama i kao mala zemlja, pokazujemo odgovornost prema pitanjima koja su pojava i u vašem i u našem regionu, za zajedničko dobro, mir i stabilnost u svijetu", kazao je Đukanović.\nMahdi je poručio da je stabilnost Iraka najznačajnija, a njegova obnova i razvoj prioritet.\nOn je iskazao interes za podršku drugih država uključujući Crnu Goru za izgradnju Iraka. Sagovornici su ocijenili da nema granica za uspostavljanje saradnje u brojnim oblastima, i da iskustvo kompanija iz Crne Gore, naročito u segmentu građevinarstva, može biti dragocjeno za jačanje veza i podršku obnovi Iraka.\nCrna Gora i San Marino imaju dobar nivo međudržavne saradnje i frekvenciju političkih kontakata, ocijenjeno je tokom razgovora sa ambasadorkom Bolini.\nĐukanović je naglasio da Crna Gora i San Marino mogu dodatno sarađivati na polju usluga koje dominiraju u ekonomskoj strukturi i iskazao zainteresovanost za razmjenu iskustava u oblasti turizma, kulture i naučno-tehnološkog razvoja.\nBolini je istakla da dvije države, osim sličnosti u pogledu prioriteta razvoja, povezuje istorija borbe za nezavisnost i snažna posvećenost regionalnim integracijama.\nZahvalila je Crnoj Gori za podršku San Marinu u procesu učlanjenja u Jadransko-jonsku inicijativu.\nKako se navodi, Đukanović je ambasadorima koji će obavljati dužnost na nerezidentnoj osnovi poručio da sa dobrim inicijativama što češće dolaze u Crnu Goru, uz spremnost za punu saradnju države i njenih institucija.


Otpad.eu — ka zajednicama koje recikliraju u Osječko baranjskoj županiji i Sjeverno - bačkom okrugu — Novosti » Rezultati akcije Veliko spremanje Srbije\nProcenjuje se da je na taj način čišćenjem u jednom danu, ostvarena ušteda više od 141 milion dinara.\nZa najuspešniju opštinu u Velikom spremanju Srbije proglašen je Bogatić, gde je u akciji 9. juna učestvovalo 40 odsto stanovništva.\nPodsetimo, u akciji Velikog spremanja Srbije ukupno je učestvovalo 301.345 volontera, odnosno 4,23 odsto stanovništva na 4.713 lokacija u svim opštinama u Srbiji. U statistiku nije ušao broj građana koji se nisu registrovali za akciju, kao ni lokacije koje su samoinicijativno čistili. Imajući to u vidu, procenjuje se da je konačan broj učesnika veći. Takođe, učestvovalo je ukupno 267 komunalnih preduzeća, 475 javnih preduzeća, 868 privrednih društava i 1.392 škole. Podsetimo, čišćenje organizovano kroz akciju Očistimo Srbiju, počelo je u 9 časova u 169 opština širom Republike.\nPrioritetne lokacije za čišćenje odredili su građani njihovim prijavljivanjem na portalu www.ocistimosrbiju.rs Čišćene su obale reka, školska dvorišta, parkovi, izletišta i druge javne površine. Akcija se održava po treći put na teritoriji cele Srbije, povodom Svetskog dana zaštite životne sredine